Optimizam nemačkih investitora: "Nade u brz ekonomski oporavak i dalje rastu" - Naši u svetu\nOptimizam nemačkih investitora: “Nade u brz ekonomski oporavak i dalje rastu”\nObjavljeno 12/08/20 u 07:00\nRaspoloženje nemačkih investitora poboljšalo se iznad očekivanja u avgustu, kao rezultat rastućih nada u oporavak najveće evropske ekonomije od razornih posledica krize usrokovane pandemijom korona virusa.\nPrema rezultatima istraživanja ZEW instituta objavljenim juče, ekonomski sentiment investitora u Nemačkoj porastao je na 71,5 poena u avgustu sa 59,3 poena prošlog meseca, što je daleko više od 58 bodova koliko su predviđali ekonomisti u anketi Rojtersa.\n„Nade u brz ekonomski oporavak i dalje rastu“, kaže predsednik ZEW-a Akim Vombah.\nDodaje da procene pojedinačnih sektora pokazuju da stručnjaci očekuju generalni oporavak, pre svega u domaćim okvirima.\n“Međutim, i dalje su veoma slaba čekivanja zarada bankarskog sektora i osiguravajućih kompanija koja se odnose na narednih šest meseci što izaziva zabrinutost”, napominje Vombah.\nVlada u Berlinu se nada da će njen paket podsticaja od preko 130 milijardi evra pomoći da se ekonomija vrati na putanju rasta. Predviđa se da će nemačka privreda ove godine pasti za 6,3 posto, a da će 2021. ostvariti rast od 5,2 procenta.


Srbija: Protest zaposlenih u katastru\nPredstavnici zaposlenih u Republičkom geodetskom zavodu (RGZ) koji su u štrajku, protestovali su danas ispred Vlade Srbije nezadovoljni zbog plata i radnog statusa. Svoje zahteve za povećanjem plata i rešavanjem problema poput manjka kadrova, a povećanja obima posla, predali su Vladi.\nPisma su adresirana na premijerku Anu Brnabić i ministarku građevinarstva, saobraćaja i infrastrukture Zoranu Mihajlović.\nIzvršni sekretar sindikata "Nezavisnost" u RGZ Nebojša Pejčinović rekao je da su plate katastarskih službenika, koje su u oktobru 2014. godine iznosile približno 46.000 dinara, sada oko 41.000 dinara.\nKako ističe Pejčinović, zbog smanjenja privremenih dodataka koje je Vlada uvela dok se kroz Zakon o platama ne reši status katastarskih službenika, plate u RGZ sada više teže ka minimalcu, nego ka obećanih 500 evra u javnom sektoru.\n„Ono što danas predajemo Vladi je zahtev za hitnim prijemom naših predstavnika i početkom pregovora o zahtevima koji su postavljeni našom odlukom o štrajku. To je prevashodno pitanje povećanja primanja zaposlenih, u skladu sa odlukom o povećanju osnovice za 2018. i 2019. godinu“, ističe Pejčinović.\nKatastarske službe RGZ stupile su u štrajk 24.decembra prošle godine, sa zahtevima da se reši status zaposlenih u katastru, kojima se od 2014. godine postepeno ukidaju dodaci, a povećava obim rada.\nBroj radnika je, ističu predstavnici sindikata, konstantno smanjivan tako da je od 2.650 radnih mesta, danas popunjeno oko 2.050, a prosečna starost službenika je 56 godina.\n„Drugi zahtev koji je upućen Vladi je da se isplati nadoknada svim zaposlenima kojima su primanja umanjena u 2018. godini, a treći da se kroz sistemske zakone uredi status katastarskih službenika koji je definisan Zakonom o državnom premeru i katastru“, kaže Pejčinović.\nPredstavnici sindikata podsećaju da nisu uspeli da se dogovore sa rukovodstvom RGZ pred Agencijom za mirno rešavanje radnih sporova, kao i da se niko od predstavnika Vlade Srbije ni gotovo mesec dana od početka štrajka nije uključio u dijalog.\n„Sa ministrom Đorđevićem bili smo više na informativnom razgovoru, nego na pregovorima. Umesto predloga za rešenje problema, dobili smo ultimatum, sramni predlog sporazuma, o kome nikad nismo ni raspravljali i koji je direktor RGZ sam sa sobom sastavljao“, rekao je prisutnima na protestu Nebojša Pejčinović.\nPredstavnici sindikata koji su u štrajku traže i da se utvrdi odgovornost direktora Republičkog geodetskog zavoda Mileta Radivojevića i njegovih saradnika zbog, kako ističu, kršenja prava zaposlenih tokom štrajka.\nDirektor RGZ je ranije izneo tvrdnje da je štrajk zaposlenih politički.\n„Atmosfera je vrlo haotična. Prisutan je strah kod zaposlenih od bilo kakvih sankcija. Vrše se razne represije. U prilog tome govori i mali broj okupljenih danas ispred Vlade, jer nisu smeli da dođu. Zaplašeni su jer je bilo pretnji da će se za one koji se pojave pokrenuti disciplinski postupak i da će biti razmešteni“, kaže Steva Todorov, predsednik sindikata zaposlenih u Republičkom geodetskom zavodu\nDijana Konstantinović, predsednica navodi i primer kako se rukovodstvo odnosi prema zaposlenima koji su u štrajku.\n„Jedan totalno nekorektan odnos prema zaposlenima pokazao se i prilikom dodele novogodišnjih paketića. Vlada Srbija je odobrila do dve hiljade dinara po zaposlenom za paketić, a naše rukovodstvo je na svoju ruku odlučilo da taj novac dobiju isključivo zaposleni koji nisu u štrajku“, kaže Konstantinović.\nPrema rečima predstavnika sindikata, trenutno nisu u štrajku centralne beogradske katastarske opštine.\n„Tu je došlo do opstrukcije, jer se pokazalo da se jedan sindikat koji deluje u službama Beograda stavio u funkciju rukovodstva, jer pretnje koje rukovodstvo šalje prenose na zaposlene. To se dešava i u ovom momentu, ali se polako situacija odleđuje i zaposleni skupljaju snagu i slobodu da se pokrenu“, kaže Todorov i dodaje da su prema informacijama koje ima, u štrajk stupili i zaposleni u nekim katastarskim opštinama na širem području Beograda.\nPrema podacima RGZ, u štrajku je trenutno gotovo polovina katastarskih službi u Srbiji, među kojima su i one u Novom Sadu, Kragujevcu, Subotici i Nišu, gde nije moguće ostvariti pravo ni na jednu uslugu koju pruža katastar. Građani na sajtu Republičkog geodetskog zavoda mogu proveriti koje katastarske službe su u štrajku.


Bitkoin, kojem je pred "Crni petak" srozana vrednost, što je u svetskim medijima opravdano pojavom omikron varijante kovid 19 virusa, je povratio deo izgubljene vrednosti. On se trenutno ceni na 56.863 dolara, prema podacima sajta koingeko, što je u poslednjih 24 sata pad od 1 odsto.\nDruga najpoznatija kriptovaluta na svetu, Itirijum je u proteklih 24 stata porastao 2,3 odsto i njim se trguje po ceni od 4.437 dolara.\nBITKOIN DANAS U DEBELOM MINUSU Novi soj korona virusa oborio cenu najpoznatije kriptovalute za 6,7 odsto\nKako piše koindesk, prema podacima koje prati Glasnode, centralizovane menjačnice su u prethodna 4 dana primile 24.950 bitkoina što se da videti na adresama menjačnica. Investitori uglavnom pomeraju novčiće u menjačnice kada imaju nameru da likvidiraju svoju svoj\nBITKOIN JUTROS Veća aktivnost na tržištu, valute u blagom rastu


DANILOVIĆ: Ujedinjena CG će glasati za budžet – Portal Luca\nDANILOVIĆ: Ujedinjena CG će glasati za budžet\nŠto se tiče Ujedinjene Crne Gore predlog Budžeta za ovu godinu mogu već sjutra staviti na izjašnjavanje – glasaćemo za, saopštio je poslanik te partije Goran Danilović.\n„Podržaćemo ga ne zato što je najbolji i što smo uvaženi tokom njegovog koncipiranja, nego zato što se nećemo pregoniti sa Vladom i pojedinim ministrima preko leđa korisnika budžeta. Imamo tu obavezu prema zdravstvu, prosvjeti i poniženoj policiji“, naveo je Danilović.\nOn je kazao da je bila obaveza premijera da se pojavi na sastanku sa svim predstavnicima parlamentarne većine i da razjasnimo pojedinosti.\n„To se, međutim nije dogodilo – bilo je, valjda, prečih stvari. Naša je obaveza da kritikujemo Vladu, da pohvalimo svaki potez koji hvalu zaslužuje, ali nikada nećemo služiti ni njoj, ni ostatku parlamentarne većine“, saopštio je Danilović.\nOn je pozvao i druge poslanike da podrže predlog Budžeta, „a potom sjednemo i dogovorimo se uz potpise o tome kako dalje“.\n„Nažalost, i šest mjeseci nakon konstituisanja Vlade, svi rade ono za šta nismo birani. Nadam se da ćemo konačno shvatiti da Crkva ima svoje domaćine i mudre glave, da su nekako upravljali povjerenim i bez nas, da umiju da biraju i izaberu i bez naše pomoći, odnosno, uprkos njoj, a da je naš zadatak nešto drugo. Usvojimo budžet i dogovorimo se kako dalje. To je naša jedina obaveza kojoj moramo biti dorasli ili da se razilazimo“, poručio je Danilović.\nPovezane teme:budžetGoran DanilovićUjedinjena CG\nDANILOVIĆ: Vladi CG treba nova snaga i ritam, to prvi mora da vidi premijer\nDANILOVIĆ: Novonastalu političku situaciju da stoički podnesemo\nSvijetprije 51 minut


Apple dobija drugog dobavljača za OLED iPhone ekrane | PC Press\nApple dobija drugog dobavljača za OLED iPhone ekrane\nJoš od prošle godine se špekuliše oko drugog dobavljača OLED ekrana za iPhone-e, a pominjale su se kompanije LG, Sharp i Japan Display. Sada, Bloomberg piše da će LG uskoro postati Apple-ov drugi dobavljača za OLED ekrane koji se koriste u skupim iPhone-ima, a prema ljudima koji su upoznati sa ovim problemom. Ovo predstavlja ključni korak američke kompanije za smanjenje troškova iPhone-a i njegove zavisnosti od Samsung Electronics-a.\nJužnokorejski LG Display Co. će na početku snabdevati između 2 miliona i 4 miliona jedinica, što je malo u odnosu na prodaju Apple-a, dok nastavlja da radi na povećanju kapaciteta, rekao je izvor koji je tražio da ne bude imenovan. Ovo bi Apple-u, međutim, pomoglo u pregovorima o ceni sa Samsung-om, jedinim snabdevačem OLED displeja za iPhone X i Apple-ov primarni suparnik u sferi pametnih telefona. Trošak te komponente je ključni razlog zbog koga iPhone X dolazi sa cenom od 1.000 dolara, a prodaja nije ispunila početna očekivanja.\nPrvi OLED ekrani LG-a biće korišćeni u jednom modelu novih iPhone-a koji su planirani za ovu godinu. LG želi da obezbedi sve ekrane za taj Apple model, iako nije jasno da li to još uvek može postići, rekao je izvor. Isporuka je predmet dva sloja odobrenja, od kojih se prvi očekuje oko jula, piše Bloomberg. Apple planira da izađe sa tri pametna telefona krajem ove godine, od kojih će dva biti sa OLED ekranima. Najnoviji potez ne pokazuje da je Apple rešio da prihvati OLED ekrana za sve svoje iPhone-e naredne godine i više se radi o diverzifikaciji svojih dobavljača, piše Bloomberg.\nUspešan ugovor o snabdevanju bi pomogao kako Apple-u tako i LG-u. Kompanija iz Kalifornije, mogla bi da kupi značajne količine od LG-a za sledeći model iPhone-a, jer pokušava da se izbori sa smanjenjem prodaje pametnih telefona. LG-u je potreban novi izvor prihoda dok se bori sa padom cene ekrana sa tečnim kristalom.\nTagovi: apple, Dobavljač, iPhone, iPhone X, LG, LG Display, OLED, OLED ekrani, Samsung\n← Elon Musk kreirao AI koji pobeđuje Dota 2 profi gejmere\n“Robotizovan hamburger” za svega 6 dolara →


Pitanje je da li super test jednog automobila koji je u svojoj matičnoj zemlji pobrao sve moguće titule i o kojem se toliko mnogo zna, uopšte može da ukaže na nešto nepredviđeno ili će naši tekstovi i dalje biti samo reči hvale\nHonda Jazz je godine 2002. kada se pojavila, ubrzo postala najprodavaniji japanski automobil. Prodaja je iznosila oko 20.000 primeraka svakog meseca, i sa preko 36.000 vozila na listi čekanja.\nBaš kao i davne 1909. godine, kada je konstuisan Ford Model T, ili kada se 1959. prvi put pojavio Mini, Honda Jazz je pravi automobil za vreme u koje se pojavio. I sami znate šta znači biti u pravo vreme, na pravom mestu. To je nekada i presudna stvar, u odnosu na sve ostale koji stignu samo malo kasnije. Vrtoglavi uspon modela Jazz, do prvog mesta u klasi, upravo je potvrdio gore iznetu teoriju.\nPuls aktuelnog trenutka, nov koncept i dobre vozne karakteristike unapredile su i ostale osobine ovog modela. On je sa visokim stepenom prilagodljivosti, veoma je ekonomičan i isto toliko specifičan i osoben za vožnju. Tokom proteklih sedam meseci, koliko je prošlo od kada se družimo sa njim, sve je i dalje veoma usaglašeno i udobno.


Šarović: Većina zemalja regiona pretekla BiH – Fokus.ba\nŠarović: Većina zemalja regiona pretekla BiH\nMinistar vanjske trgovine i ekonomskih odnosa BiH Mirko Šarović izjavio je danas u Sarajevu da je većina zemalja regiona pretekla BiH i da pitanje stranih investicija mora dobiti veći značaj nego što ima sada.\n– BiH je najnekonkurentnija u regionu, lošijih u regionu od nas nema i tačno je da određene procedure traju mjesecima i da su nas prestigli svi, uključujući i Albaniju, Kosovo i Makedoniju. Pitanje konkurentnosti poslovnog okruženja je stalan posao, nikad se ne završava i stalno moramo biti u žiži za te stvari – izjavio je Šarović.\nDodao je da će u tom smislu Svjetska banka, odnosno IFC, a odskoro i EBRD pratiti BiH u tehničkoj pomoći, konkretnije u projektima koji se tiču poslovnog ambijenta, lakoće poslovanja, ekonomskih sloboda i opće konkurentnosti u zemlji da bismo je podigli na viši nivo.\nŠarović je posjetio Agenciju za unapređenje stranih investicija u BiH s ciljem da se pruži podrška Agenciji te promociji i imidžu BiH kao zemlje koja je spremna za investicije.\n– Željeli smo da razgovaramo i o konkretnim projektima ili ciljanim grupama jer mislimo da FIPA s drugim akterima, kao što su Ministarstvo i komorski sistem u BiH treba posebno u ovoj godini da se usmjeri ka sektorima kao što su poljoprivreda i prehrambena industrija, namjenska industrija, turizam, energetika kao potencijalni sektor za investiranje ali i one grane koje bilježe rast posljednih godina kao što su obućarska i tekstilna, drvna i industrija namještaja – kazao je Šarović izražavajući spremnost da se u ovoj godini napravi značajniji iskorak u tom smislu.\nPosebna pažnja će, kako je dodao, biti posvećena barijerama koje se u BiH pojavljuju godinama kao prepreka većim investicijama da bi se utvrdilo kako ih prevazići.\n– Ne mogu to ni Ministarstvo ni FIPA sami uraditi, znamo kakvo su uređenje i sistem, mnogi elementi konkurentnosti zavise od lokalne zajednice, kantona, entiteta. Važno je da napravimo određenu analizu, da identifikujemo barijere i prepreke i da onda to predstavimo onima koji o tome odlučuju –izjavio je Šarović.\nGovoreći o nivou investicija, Šarović je kazao da bi bio zadovoljan ukoliko 2016. bude bolja od 2015. da bismo se vratili na onaj period otprije nekoliko godina kada smo imali investicije od milijardu i više.\n– Ukoliko budemo privlačni, stabilna zemlja, zemlja sa stabilnim institucijama, zemlja koja se približava EU, koja prihvata zakonodavstvo i standarde koji su primjenjivi u Evropi vjerovatno će biti onih koji će biti zainteresovani da dođu ovdje – naglasio je Šarović.\nDirektor Agencije za unapređenje stranih investicija u BiH (FIPA) Gordan Milinić je kazao da su zadovoljni podrškom i saradnjom s resornim ministarstvom.\n– Direkcija za ekonomsko planiranje BiH za ovu godinu je planirala da možemo napraviti stranih investicija u vrijednosti između 880 i 920 miliona KM, a mi smo sami sebi postavili za cilj da ove godine premašimo milijardu. Napravili smo već velike iskorake, očekujemo značajne investicije u raznim oblastima – kazao je Milinić.\nPo njegovim riječima, Brazil je veoma zainteresovan za investicije u poljoprivredu BiH, a s Japancima su dogovorili da donacije koje su dosad davali, a bilo ih je dosta, pokušaju da ih pretvode u proizvodne investicije, s obzirom na to da su nam prije sveg potrebna radna mjesta.\n– Također, imamo pregovore s nekoliko kineskih kompanija u vezi s investicijama u naše termoelektrane, zatim sastanke s njemačkim ambasadorom, Ambasadom SAD-a i sve je usmjereno ka tome da donesemo sve više investicija u BiH ove godine i radnih mjesta – kazao je Milinić.\nNaveo je da se na organima FIPA-e i u saradnji s komorskim sistemom i Vijećem stranih investitora razmatraju sve primjedbe, a sve u cilju da bi se ohrabrili postojeći investitori i privukle nove investicije.\nPredsjednik Vijeća stranih investitora u BiH Branimir Muidža je kazao da nivo direktnih stranih ulaganja u BiH pada iz godine u godinu, pogotovo od 2008.\n– Svaki strani investitor koji dolazi u BiH ili bilo koju drugu zemlju prije svega očekuje da ulazi u zemlju koja je politički stabilna, koja ima geografski, strateški potencijal, stabilno radno zakonodavstvo i predvidiv porezni okvir. Međutim, svega toga u BiH nema u toj mjeri da bi potaknulo dolazak stranih investitora – kazao je Muidža.\nNovi zakoni koji se donose, kako je dodao, osim svojih dobrih strana imaju i one manje dobre.\n– Tu prije svega mislim na Zakon o porezu na dobit, koji je doduše zadržao određene poreske olakšice, ali isto tako proširio svoju poresku bazu što je dobro, ali je ukinuo na određeni način poticaj za investiranje dobiti i ukinuo je poticaj na izvoz – naveo je Muidža dodajući da BiH svoj razvoj treba bazirati na proizvodnji i izvozu.\nKovačević: Šarović izgovorio i jednu istinu, nema hemije između SNSD i SDA


Spor u Savetu bezbednosti zbog KiM: SAD i pet zemalja EU protiv debata o Kosovu\nM. K. 2. februara 2019. 07:25\n„Savet bezbednosti je odlučan da pregovorima dođe do rešenja. Naši politički koordinatori će narednih nekoliko dana pokušati da pronadu rešenje, da bi se izbeglo odugovlačenje situacije do 7. februara. Ako do tada ne bude dogovora, biće održano proceduralno glasanje i biće doneta odluka“, rekao je Anatolio Ndong Mba.\nLansirana revolucionarna ideja: Velika promena EU ili njena labudova…\n„Pojedine članice smatraju da su sednice o Kosovu svaka tri meseca prečeste i da bi period između izveštaja trebalo da bude duži, dok pojedini smatraju da bi trebalo da se držimo uspostavljenih pravila. Ne mogu da predvidim ishod pregovora, ali mogu da kažem da su u toku i da ako ne bude pozitivnog ishoda — da odlučimo u pregovorima, imaćemo proceduralno glasanje 7. februara. Međutim, to bi bilo za žaljenje“, izjavio je ambasador Anatolio Ndong Mba.\ndnevni redSavet bezbednosti EU


"PROSAO" ZAKON O ZAPOSLENIMA A ZAKON O PLATAM TEK NA RASPRAVI – Info Centar Juga\nVlada Srbije usvojila je na današnjoj sednici Nacrt zakona o zaposlenima u autonomnim pokrajinama i jedinicama lokalne samouprave, kojim je predviđeno uređivanje radnih odnosa radi uspostavljanja državno-službeničkog sistema po ugledu na državni nivo, saopštilo je Ministarstvo državne uprave i lokalne samouprave.\n„Ovim će biti označen nastavak reforme javne uprave, koja se u ovoj fazi bavi pokrajinskim i lokalnim nivoom vlasti u Srbiji, usaglašava službenički sistem sa republičkim nivoom i vodi ka većim kompetencijama i profesionalizaciji službenika. Paralelno očekujemo i početak projekta podrške implementaciji ovog zakona u kome će učestvovati ministarstvo, u saradnji sa Stalnom konferencijom gradova i opština, Evropskom Unijom i Savetom Evrope“ – rekao je državni sekretar u Ministarstvu Ivan Bošnjak koji je izrazio zadovoljstvo usvajanjem ovog zakonskog rešenja na Vladi i najavio da će ući u redovnu skupštinsku proceduru.\nMinistarstvo državne uprave i lokalne samouprave pozvalo je građane, kao i stručnu javnost da se upoznaju sa tekstom Nacrta zakona o sistemu plata zaposlenih u javnom sektoru i da daju sve svoje komentare, sugestije i predloge na i mejl:reformauprave@mduls.gov.rs ili pisanim putem na adresu Ministarstva: Birčaninova br. 6 sa naznakom „Za javnu raspravu o Nacrtu Zakona o sistemu plata zaposlenih u javnom sektoru“. avna rasprava o tom Nacrtu zakona počinje danas 21. oktobra i trajaće do 10. novembra.\nApel vozačima na oprez u saobraćaju


NSinfo: Opština u kojoj je autobuski prevoz potpuno besplatan - Gradski prevoz prvi put u Srbobranu\nOpština u kojoj je autobuski prevoz potpuno besplatan - Gradski prevoz prvi put u Srbobranu\nSrbobranci se od početka ove nedelje po prvi put u istoriji Srbobrana voze gradskim autobusom koji je potpuno besplatan za sve putnike\nSrbobran je verovatno jedina opština u Vojvodini u kojoj je autobuski prevoz potpuno besplatan za sve putnike unutar opštine. Nedavno su uvedene besplatne autobuske linije od Srbobrana do Turije i Nadalja, a od sada Srbobranci po prvi put u svojoj istoriji imaju potpuno besplatan gradski autobus za sve putnike.\nGradski prevoz organizovan je pre svega kako bi učenici osnovnih škola i gimnazije brže i bezbednije putovali od kuće do škole.\nMeštani ističu da je prevoz naročito značajan za one učenike i putnike koji svakodnevno prelaze most kako bi stigli do centra.\nOpština Srbobran je sa 800 hiljada dinara finansirala gradski prevoz, kao i postavljanje 26 autobuskih stajališta. Predsednik opštine Radivoj Paroški istakao je da je uveden veliki broj stajališta kako bi se i najudaljenije ulice povezale sa svim važnijim institucijama u Srbobranu.\n"Prevoz je namenjen našoj školskoj deci, ali je naravno namenjen svim građanima koji mogu da ga koriste za određene odlaske na mesta koja su im bitna da bi obavili određene poslove kao što je Dom zdravlja, opština, neka druge institucije, kao što je odlazak na pijacu koja je takođe dosta udaljena od onih, krajnjih, rubnih delova grada", rekao je Paroški.\nBesplatan prevoz za sve putnike u opštini Srbobran trajaće do nove godine. Hoće li biti realizovan i u 2018. godini zavisiće i od toga koliko će Srbobranci koristiti ove usluge tokom naredna dva meseca.\n... ap vojvodina, gradski prevoz, srbobran, zanimljivosti


Pretučen vladika Metodije, tri poslanika u pritvoru, skupština usvojila zakon o slobodi veroispovesti (VIDEO) – Svetosavlje\nNASLOVNA » Ne damo svetinje » Pretučen vladika Metodije, tri poslanika u pritvoru, skupština usvojila zakon o slobodi veroispovesti (VIDEO)\nPretučen vladika Metodije, tri poslanika u pritvoru, skupština usvojila zakon o slobodi veroispovesti (VIDEO)\n27. decembar 2019. | Izvor: RTV, Tanjug, FoNet\nPODGORICA, ĐURĐEVIĆA TARA –Poslanici Demokratskog fronta (DF) Andrija Mandić, Milan Knežević i Milun Zogović ostaju u pritvoru zbog incidenata na sednici Skupštine, na kojoj je usvojen zakon o slobodi veroispovesti, a ostalih 19 poslanika DF pušteno je na slobodu, javila je Televizija Crne Gore. Episkopa dioklijskog Metodija i pojedine vernike policija je pretukla noćas na mostu na Đurđevića Tari, tokom protesta zbog usvajanja zakona o slobodi veroispovesti, saopštila je Svetigora pres.\nKako tvrde, vladiku i pojedine građane policajci su oborili na zemlju i tukli pendrecima i nogama. Navodi se da su tada povređena i dvojica građana, koji su pokušali da zaštite episkopa Metodija.\nDirektor Opšte bolnice u Pljevljima Eduar Lalovića potvrdio je danas da su tokom noći u tu bolnicu primljene četiri osobe, koje su učestvovale u blokadi puta na mostu Đurđevića Tara, među kojima je bio i jedan policajac i, kako je rekao, svi su imali lakše povrede.\nLalović je za podgoričke Vijesti rekao da među povređenima niko nije imao prelom kuka i ključne kosti, a nakon ukazane prve pomoći svi oni su, kaže, pušteni kući.\nOglasila se i Mitropolija crnogorsko-primorska, koja izražava zahvalnost Laloviću, što je potvrdio njihovu raniju informaciju da je na mostu na Đurđevića Tari bilo povređenih učesnika protesta koji su primljeni u pljevaljsku bolnicu, i to ne dvojica, nego trojica plus jedan policajac.\nZahvaljuju mu i na tome što je javnosti dao precizne informacije o kakvim povredama se radi.\n„Naši izvori su rekli da se radi o povredama kuka i ključne kosti, ali, naravno, mi nismo zdravstvena ustanova da bismo mogli stručno utvrditi kakve su povrede u pitanju“, navodi se u saopštenju Svetigore pres.\nPolicija tvrdi: Nije primenjena sila prinude prema episkopu Metodiju\nMetodije: Osećam se dobro,najbitnije sačuvati mir\nEpiskop dioklijski Metodije izjavio je da se oseća dobro, te da se vratio vršenju svojih dužnosti.\nEpiskop Metodije je naglasio da ne osuđuje policiju za koju je svestan da je morala da vrši svoju dužnost i da ne bi želeo da ovaj incident doprinese zaoštravanju ionako teške situacije u Crnoj Gori.\nOn je rekao da je sada najbitnije sačuvati mir i pribranost, prenosi Srna.\nSa druge strane, Uprava policije Crne Gore tvrdi da nije primenjivala sredstava prinude prema episkopu Metodiju kao i da su navodi Mitropolije crnogorsko-primorske da je policija pretukla episkopa dioklijskog – netačni.\n„Tokom trajanja događaja načelnik Centra bezbednosti Pljevlja Dragan Slavulj je sa episkopom Metodijem i pljevaljskim sveštenikom Borivojem Pantovićem imao više razgovora i ni u jednom slučaju nisu izneli primedbe na postupanje policije“, navodi u saopštenju Policijska uprava.\nOni tvrde da je policija „preduzimala zakonom propisane aktivnosti“ kako bi se uspostavilo normalno odvijanje saobraćaja na ovoj deonici i u više navrata upozoravala građane da oslobode blokirani putni pravac.\n„Pošto građani nisu postupili po upozorenju, već su seli na put u znak protesta zajedno sa episkopom Metodijem, policija je primjenjujući zakonom propisana ovlašćenja pristupila deblokiranju putnog pravca gde su građani pružili pasivan otpor sprovođenju ove radnje“, navodi se u saopštenju i tvrdi da policija nije primenjivala sredstava prinude prema episkopu Metodiju.\nKada su se građani razilazili oko 02,55 časova, kako se navodi u saopštenju, načelnik Slavulj je još jednom razgovarao sa episkopom Metodijem a on ni tada, tvrdi PU, nije imao primedbi na postupanje policijskih službenika.\n„Osim toga, ni navodi Mitropolije crnogorsko – primorske da su u ovom događaju dva lica zadobila teške telesne povrede nisu tačni, jer nakon izvršenih provera, pljevaljskoj hitnoj pomoći javila su se lica koja nisu sveštena, sa lakim telesnim povredama a niko od povređenih lica nije zadržan u pljevaljskoj bolnici“, piše u saopštenju PU u kome se dodaje da je „u potiskivanju mase“ i jedan policijski službenik zadobio lake telesne povrede.\nUprava policije navodi da je u konkretnom slučaju izvršila provere i po zahtevu Saveta za građansku kontrolu rada policije, a koji je izdao nekoliko preporuka na okolnosti ovog događaja koje su od starne načelnika Centra bezbednosti Pljevlja sve uvažene.\nKako saznaje TVCG, poslaniku Demokratskog fronta Milunu Zogoviću se na teret stavlja napad na službeno lice u vršenju službene dužnosti, a Mandiću i Kneževiću krivično delo sprečavanje službenog lica u vršenju službene dužnosti.\nPrvo je, kako je rečeno novinarima, bačeno pirotehničko sredstvo, a potom je usledio niz incidenata u kojima su poslanici DF vređali i pokušali da nasrnu na kolege iz vladajuće koalicije, ali i iz SDP\nPolicija je uhapsila sve poslanike Demokratskog fronta i još četiri osobe, nedugo pošto je u načelu usvojen zakon o slobodi veroispovesti i odbijeni amandmant DF-a, što je pokrenulo seriju incidenata, javljaju podgorički mediji.\nPolicija je u dve marice odvela poslanike ove stranke u podgorički centar bezbednosti, a poslanica Demokratskog fronta Marina Jočić je pozvala građane Crne Gore da izađu na ulice.\nPoslanik Demokratskog fronta Slaven Radunović objavio je snimak iz policijske marice koja je poslanike te stranke prevozila u centar bezbednosti i tom prilikom naveo da je u incidentima povređen Milan Knežević.\nNedugo posla hapšenja, ispored podgoričkog centra bezbednosti okupilo se nekoliko desetina građana, uključujući i članove porodica uhapšenih poslanika, javlja podgorički radio Antena M.\n„Kolegama sam izrekao meru udaljenja sa sednice. Oni ne mogu prisustvovati sednicama narednih 15 dana”, rekao je predsednik crnogorskog parlamenta Ivan Brajović.\nSednica parlamenta je, posle hapšenja poslanika Demokratskog fronta, nastavljena, a svih 45 prisutnih poslanika vladajuće Demokratske partije socijalista, SD-a, Liberalne partije, Bošnjačke stranke, Hrvatske građanske inicijative, Force i SDP-a izglasalo je zakon o slobodi veroispovesti.\nPrethodno, kako javlja Radio-televizija Crne Gore, Marina Jočić je flašom gađala poslanika SDP-a Ranka Krivokapića, a usvajanje ovog zakona predstavljalo je signal za početak serije incidenata u zgradi parlamenta.\nBačena je i „naprava nalik petardi“, a policija pokušava da utvrdi o kakvoj je napravi tačno reč, javlja RTCG.\nNešto ranije, poslanik Demokratskog fronta Andrija Mandić rekao je da sednica neće biti održana „dok se policija ne obračuna“ sa poslanicima njegove stranke.\n„Mi smo spremni da se bijemo sa vama, svemu smo naredni, ovo je naš dom, mi smo poslanici. Ovo nije vaš dom. Sednica se neće nastaviti dok se obezbeđenje ne obračuna sa DF“, rekao je Mandić.\n„Mi smo rekli da smo spremni da poginemo za našu crkvu, to večeras demonstriramo“, rekao je Mandić.\nPrivođenju poslanika Demokratskog fronta prethodio je vreo dan u Crnoj Gori, pošto su protivnici donošenja zakona o slobodi veroispovesti blokirali puteve i postavili barikade u Podgorici.\nTelevizija Crne Gore javila je i da je zbog blokade puteva na nekoliko mesta u toj državi bilo uhapšenih, uključujući i sveštenika SPC.\nMarković: Incidenti neodgovoran čin, vlasti će obezbediti da u zemlji sve funkcioniše\nPremijer Crne Gore Duško Marković ocenio je da su incidenti u Skupštini Crne Gore tokom usvajanja Zakona o slobodi veroispovesti neodgovoran čin prema građanima, navodeći da ne očekuje radikalizaciju situacije i da će vlasti obezbediti da u zemlji sve funkcioniše.\nCrnogorski parlament usvojio je rano jutros, oko 2.30 sati, Zakon o slobodi veroispovesti, glasovima poslanika vladajuće većine i Socijaldemokratske partije (SDP).\nMirno u Podgorici, bez policije, saobraćaj normalizovan\nSituacija na ulicama Podgodice, nakon što je rano jutros posle incidenata u parlamentu usvojen Zakon o slobodi veroispovesti, mirna je, nema pojačanog prisustva policije, a saobraćaj u centralnim ulicama je normalizovan, javlja reporter Tanjuga.\nKod Blaževog mosta više nema okupljenih sveštenika, vladika i građana, koji su na tom mestu, u blizini Skupštine, proveli ceo jučerašnji dan i noć, čitajući molitve.\nPolicije nema ni pored štićenih objekata – zgrada Parlamenta, Predsedništva i Vlade.\nInače, sve centralne ulice u Podgorici juče su bile zatvorene za saobraćaj, a ni građanima nije bilo dozvoljeno da priđu parlamentu, kako bi se sprečio protest zbog usvajanja spornog zakona, koji je bio najavljen još pre dva dana.\nZatvaranje ulica je izazvalo burnu reakciju poslanika opozicije koji su zbog toga negodovali na početku sednice, navodeći da se to nikada nije dogodilo u Crnoj Gori.\nMarković je izrazio žaljenje zbog, kako je rekao, neodgovornog odnosa Demokratskog fronta prema parlamentu.\n„Verujem da današnja Crna Gora, Crna Gora u 21. veku ne treba ovakvo političko ponašanje i delovanje u crnogorskom parlamentu. Ne treba nam „šešeljizacija“ crnogorskog parlamenta. Treba nam dijalog i kada se razlikujemo jer u tom dijalogu razlike mogu biti manje, a nivo razumevanja veći“, rekao je Marković novinarima nakon usvajanja zakona.\nMarković je ocenio da je Vlada tokom celodnevne rasprave u parlamentu pokazala sposobnost da obezbedi kvalitetan dijalog o jednom osetljivom, ali i važnom pitanju.\n„Svedoci ste da sam u okviru tog dijaloga pokušavao pronaći tačke spajanja u okviru naših razlika, da sam u toku zasedanja prihvatio inicijativu da se sretnem sa Mitropolitom crnogorsko-primorskim – dva sata sam razgovarao sa mitropolitom, ne prvi put, ali danas ovim povodom direktno. Sučelili smo argumente jedna i druga strana i nastavili rad u parlamentu. Videli ste da su predlozi koji su dolazili od političke grupacije Demokratskog fronta bili ucena – uzmite ili ostavite“, rekao je Marković.\nOn je naveo da su zakon i rešenja u njemu dobro svih građana i vernika, kao i ateista i dodao da će zakon osnažiti društvo u kojem će sva prava imati vernici, ali da ta prava ne mogu ugrožavati prava drugih.\nMarković je poručio građanima Crne Gore da je država sposobna da obezbedi mir i stabilnost i kada se dešavaju situacije poput one u parlamentu i zahvalio ogromnom broju građana za kontinuiranu podršku koju je dobijao tokom rasprave.\nNa pitanje novinara da li može biti nemira, predsednik Vlade je rekao da ne veruje u to.\n„Vi znate da građani nisu izašli samostalno i da taj izlazak građana nije njihov odgovor na ono što se dešavalo u Parlamentu nego na poziv jasan, direktan poziv lidera Demokratskog fronta da se izađe na ulicu i da se na taj način izvrši pritisak na poslanike u parlamentu da ne glasa za ovaj zakon, na Vladu da povuče zakon“, rekao je Marković.\nMitropolija Crnogorsko primorska SPC: Zakon donet da bi se otela imovina Srpske pravoslavne crkve\nMitropolija crnogorsko-primorska saopštila je da je Zakon o slobodi veroispovesti, koji je rano jutros usvojen, diskriminatorski i neustavan i ocenila da je crnogorska vlast, odbijanjem amandmana MCP, potvrdila sumnje da se zakon donosi da bi se „pristupilo otimačini imovine pravoslavne crkve“.\nMCP je u saopštenju navela da su parlament i vlada odbili tri amandmana koje je MCP predložila preko poslanika Demokratskog fronta, a koji su, kako ocenjuju, predstavljali „časni izlaz za sve u ovoj nečasnoj raboti“, čime su u suštini odbili da se o svojinsko-pravnim odnosima raspravlja pred sudovima zemlje u redovnim postupcima, u skladu sa preporukama Venecijanske komisije.\n„Na taj način su jasno potvrđene sumnje naše Crkve da se ovaj Zakon, pre i iznad svega, donosi, ne da bi se obezbedila sloboda vere već da bi se pristupilo otimačini imovine Pravoslavne Crkve i time započela realizacija cilja iz programa vladajuće partije, koji je proklamovao predsednik te partije i predsednik Crne Gore – stvaranju/“obnovi“ nove, državne, podobne i poslušne režimu „autokefalne Crnogorske Pravoslavne Crkve“, navodi MCP.\nNavode da su imali još niz primedbi na predlog zakona, na koje im nikad nije odgovoreno, a da su radi mira i bratske sloge predložili su samo tri amandmana.\n„Dostavljeni amandmani su predstavljali minimum minimuma koji je Vladi i Skupštini ponuđen od crkve, kako bi se doprinijelo smirivanju društvenih tenzija i preduprijedile teške posledice koje mogu nastati donošenjem ovakvog Zakona“, navodi se u saopštenju.\nIstiče se da svu odgovornost za posledice donošenja takvog Zakona snose direktno poslanici koji su glasali za njegovo usvajanje, Vlada Crne Gore, koja ga je predložila, i Milo Đukanović, predsednik Crne Gore.\nTim su, a naročito hapšenjem opozicionih poslanika i nasiljem prema okupljenim građanima širom zemlje, izazvane nečuvene deobe i mržnja i Crna Gora uvedena u situaciju koja nikome ne može doneti dobro, ocenjuje MCP.\n„Zahvaljujući ovome, pravoslavni vernici u Crnoj Gori dočekuju jedan od najtužnijih Božića u novijoj istoriji“, navodi se u saopštenju.\nZaupokojena zvona na svaka dva sata do Božića\nEpiskopski savet eparhija Srpske pravoslavne crkve u Crnoj Gori je saopštio da će, zbog usvajanja Zakona o slobodi veroispovesti, u svim hramovima, na svaka dva sata do Božića, zvoniti zaupokojena zvona.\nTakođe, posle večernjih službi biće služen moleban Presvetoj Bogorodici, koji se služi u nevoljama i iskušenjima koja snađu Crkvu Božiju i njene verne, saopšteno je na sajtu Mitropolije crnogorsko-primorske.\nJoanikije: Mitropolija crnogorsko primorska nastaviće borbu protiv „zla i nepravde“\nEpiskop budimljansko nikšićki Srpske pravoslavne crkve, Joanikije, poručio je da način na koji je, u crnogorskom parlamentu pod okriljem noći usvojen zakon o slobodi veroispovesti, govori o tome da je „sahranjen pravni poredak i pravda“ u toj državi.\nZakon o slobodi veroispovesti, prema njegovim rečima, već je propao i samo je mrtvo slovo na papiru, te dodao da će Mitropolija crnogorsko-primorska nastaviti svoju borbu protiv tog, kako je rekao, „zla i nepravde“.\n„Neka su oni živi i zdravi, ali nigde u svetu zakon o slobodi vere ne usvaja na ovakav način“, rekao je Joanikije\n„Sahranjena je pravda i sahranjen je pravni poredak Crne Gore. Sa ovako usvojenim zakonom, sa tako loše sročenim zakonom“, poručio je episkop Joanikije.\nŠtrajk glađu pritvorenih poslanika\nPoslanicima Demokratskog fronta (DF) Milunu Zogoviću, Andriji Mandiću i Milanu Kneževiću, određeno je zadržavanje od 72 sata zbog incidenta u Skupštini Crne Gore tokom glasanja o Zakonu o slobodi veroispovijesti, a sva trojica će početi štrajk glađu, javila je večeras Radio-televizija Crne Gore (RTCG).\nZogović, Mandić i Knežević saslušani su danas u Osnovnom državnom tužilaštvu, ispred kojeg su se okupili funkcioneri i pristalice Demokratskog fronta (DF).\nKako je saopšteno, Mandić, Zogović i Knežević odlučili da stupe u štrajk glađu.\n„Funkcioneri DF odlučili su da stupe u štrajk glađu koji će trajati koliko bude trajao pritvor“, rekao je njihov stranački kolega Slaven Radunović.\nZogović je, po oceni Tužilaštva, osumnjičen za napad na službenu osobu na dužnosti, a Mandić i Knežević za sprečavanje službene osobe u obavljanju dužnosti.\nSvoj trojici stavlja se na teret da su napali predsednika parlamenta Ivana Brajovića i sprečavali ga da radi.\n– Sveti Marko Ispovednik, episkop Aretusijski u Siriji.\n– Prepodobni Jovan pustinjak.\nzasto se slavi Vaskrs 2021 mesec posle Pashe/Pessah 4. aprila 2021. sebastian.mitrovic


Lepa lica kratko pamtimo | MediaPress\nNeatraktivno lice se duže pamti od atraktivnog – paradoks je na koji su ukazali nemački istraživači. Studija koju su radili pokazala je da prijatna i lepa lica brže blede iz pamćenja, a neretko se dešava i da ih teže prepoznajemo na ulici ili ih zamenjujemo drugima.\n– Atraktivnost sprečava da prepoznamo lica, osim u slučaju kada su u pitanju veoma uočljive karakteristike, kao što su izuzetno senzualne usne, krupne oči, prelepa kosa – kažu stručnjaci. – Ljude koji imaju klasičnu lepotu lako zaboravljamo, dok pamtimo one koji imaju izrazito ružan nos, veliku glavu, klempave uše ili tmuran pogled.\nTag:atraktivnostizražene karakteristikekarakteristikeklasična lepotalepa licalepotaliceneprivlačne osobepamćenjeprepoznavanje licaprijatna licasećanje


Srbima je objavljen rat\nSrbima je objavljen rat\nU „Evropi“ je Srbima pre sto godina objavljen rat. I to u bukvalnom smislu reči. Naime, sedeći u restoranu hotela „Evropa“ u Nišu, tadašnjem srpskom premijeru Nikoli Pašiću je poštar doneo telegram u kome ga je Austrougarska učtivo obavestila da „Srbija nije na zadovoljavajući način odgovorila na njen ultimatum“, pa će se zato „osloniti na silu oružja“, a da ne bude nikakve dileme, u zaključku je pisalo da se „Austrougarska od sada nalazi u ratu sa Srbijom“.\nTa istorijska scena se odigrala pre tačno sto godina, 28. jula 1914. godine, i kako se kasnije pokazalo, objava rata evropske velesile maloj Srbiji je značila početak Prvog svetskog rata, koji je na žalost odneo milione života, i to pretežno evropskih naroda.\nInače, svoje lično svedočenje o tom događaju je ostavio ruski diplomata Vasilij Nikolajevič Štrandman, koji je u to vreme bio otpravnik poslova Rusije u Srbiji. On je u svojoj knjizi „Balkanske uspomene“, ovako opisao taj momenat: „Pašić je sa suprugom i ćerkama sedeo za zasebnim stolom u niškoj „Evropi“, a onda je u restoransku baštu ušao poštar, prišao mu i iz torbe izvukao telegram. Pašić ga je uzeo, pročitao sadržaj, prekrstio se i pružio ga meni.“ Takođe, neki drugi svedoci su zabeležili da je Nikola Pašić zatim smireno i kratko rekao: „To smo i očekivali. Naša stvar je pravedna. Bog će nam pomoći.“\nMeđutim, osim božje pomoći, Srbija je tada zatražila i rusku pomoć, pa je tako prestolonaslednik Aleksandar u depeši koju je uputio ruskom caru Nikolaju Drugom, objasnio nastalu situaciju, i na kraju poručio – „U ovom kritičnom trenutku izražavam osećanja srpskog naroda moleći Vas, Veličanstvo, da se zainteresujete za sudbinu Kraljevine Srbije.” Car Nikolaj je u svom odgovoru naglasio da „sve dok postoji i najmanja nada da se izbegne krvoproliće, svi naši napori biće usmereni ka tom cilju, ali možete biti uvereni da Rusija ni u kom slučaju neće prestati da se interesuje za sudbinu Srbije.”\nI kao što je poznato, Rusija je odmah nakon austrougarske objave rata zaista izvršila mobilizaciju, dajući do znanja agresoru da Srbiju neće prepustiti na milost i nemilost, iako je u ratu na strani Srbije i sama podnela velike žrtve. Osim toga, podrška Rusije tokom rata koji se raširio na celu Evropu i planetu, ogledala se i u tome da je srpskoj vojsci slala pomoć i municiju, a u kritičnom trenutku je car Nikolaj zapretio saveznicima da će Rusija istupiti iz rata ako ne pošalju pomoć srpskoj vojsci u izbeglištvu, što je bilo ključno za oporavak srpskih snaga i potonji proboj Solunskog fronta, koji je značio pobedu i oslobođenje Srbije.\nStoga, nije nimalo čudno što je i današnja srpska vlada, na svečanoj sednici upriličenoj u Nišu povodom 100-godišnjice početka Prvog svetskog rata, imajući u vidu sve te istorijske činjenice, ali i sasvim praktične ekonomske razloge koji nisu zasnovani na emocijama, ponovila svoj stav u vezi buduće saradnje sa Rusijom, rekavši da Brisel ne treba da očekuje da će Srbija uništavati svoju ekonomiju zarad običnog evropskog „tapšanja po ramenu“. A svako eventualno srpsko uvođenje sankcija Rusiji, kako to sve glasnije zahteva Evropska unija, značilo bi upravo to – rušenje ekonomije same Srbije.\nUostalom, upravo detalj sa početka ove priče nas uči da su Srbi čak i na ultimatume u težim istorijskim situacijama smireno odgovarali sa rečima – „Naša stvar je pravedna. Bog će nam pomoći,“ kao onomad Pašić u restoranu „Evropa“.


Štrajk zaustavio obnovu magistrale\nRadovi na novom Železničkom mostu: Rok za završetak i uspostavljenje saobraćaja 19. april\nGeneralni štrajk radnika “Vojvodinaputa” obustavio je radove na rekonstrukciji gradske magistrale. Tim povodom pomoćnik gradonačelnika, Darko Karan sastao se danas sa članovima štrajkačkog odbora i menaždmentom tog preduzeća.\nPrema njegovim rečima, dogovoreno je da se u petak održi sastanak kojem će prisustvovati i većinski vlasnik „Vojvodinaputa“ Dušan Borovica, kako bi se našlo rešenje za nastale probleme i javnost bila upoznata kada će tačno radovi na magistrali biti nastavljeni, navodi se na portalu Gradske uprave.\n-Neodrživo je stanje da su ljudi nezadovoljni, da su svakodnevne gužve u tom delu grada i moramo znati šta će se dalje dešavati. Mi u lokalnoj samoupravi činimo napore da se ova situacija prevaziđe, ali moram reći da ni opština, pa ni Putevi Srbije nisu krivi za to što se dešava i što su radovi na rekonstrukciji magistarle obustavljeni. Putevi Srbije su dali nalog da se posao, presvalčenje magistrale od izlaza iz grada do SUP-a, obavi za sto miliona dinara. Do sada su izvedeni radovi za četrdeset miliona dinara i to je fakturisano. Štrajkački odbor uopšte ne sumnja da to neće biti plaćeno, jer su dosadašnja iskustva sa Putevima Srbije pozitivna, znači, nije to uzrok zašto ti ljudi štrajkuju, već neisplaćene zarade, topli obrok, putni troškovi iz ove i prošle godine. Definitivno moramo imati dogovor sa većinskim vlasnikom o budućoj saradnji. Zato i jeste namera da u petak na tom sastanku potpišemo protokol o saradnji, ali da potpisnik bude većinski vlasnik Dušan Borovica kako bi nam dao garancije da će Vojvodinaput poslove koje dobije i završiti, jer u protivnom ćemo morati na drugačiji način da koncipiramo te odnose Vojvodinaput – Grad, odnosno postoje i drugi izvođači radova koji mogu dobijati velike poslove – rekao je Karan.\nPrema njegovim rečima, dugovanja radnicima se moraju izmiriti i to nije sporno, ali zbog budućih investicija koje se očekuju u Zrenjaninu mora se imati precizan dogovor sa većinskim vlasnikom.\nTagovi BorovicaDarko KaraninvesticijamagistralaradovištrajkVojvodinaputđ\nDani i noći piva u klubu Museum\nPredstavljamo vam novi iPhone 5


Kakva kazna čeka Đokovića u Srbiji zbog kršenja mjera izolacije\n12. Jan 2022 1293\n- To je krivično delo, po članu 248 Krivičnog zakonika, a za koje je predviđena ili novčana kazna ili kazna do tri godine zatvora - kaže za Dragiša Ćalić iz Komiteta pravnika za ljudska prava (Jukom).\nIz Instituta za javno zdravlje "Batut" do trenutka objavljivanja teksta nisu odgovorili na pitanja BBC-ja o tome kada je Đokoviću dostavljen pozitivan test na virus korona.\n- Sudija bi gledao kolika je zaprećena kazna, koje su otežavajuće i olakšavajuće okolnosti i na osnovu toga bi odredio sankciju - navodi Ćalić.\n- Na početku epidemije, dok se i dalje ništa nije znalo i dok smo svi bili uplašeni, prve kazne za kršenje mera izolacije su bile poprilično drastične. Međutim, kako je vreme prolazilo kazne su bile sve blaže i blaže, a trenutno su uglavnom ili uslovne ili novčane oko 100.000 (1.663 KM) do 150.000 (2.500 KM) dinara - kaže Ćalić.\n- Ceo proces je javan, svi objavljeni dokumenti su legalni - odgovorio je kratko Đorđe Đoković, Novakov brat.\nTagovi: novak đoković Australijan open beograd


Marija Šerifoviæ pisala Tadiæu - B92\nMarija Šerifoviæ pisala Tadiæu\nBeograd -- Marija Šerifoviæ uputila je otvoreno pismo Borisu Tadiæu u kome mu se zahvaljuje što je brani "isceniranih napada EK".\nIzvor: Beta, Tanjug ponedeljak, 28.01.2008. | 14:09\n"Hvala Vam, gospodine Tadiæu, što se borite za moja prava i izdajete nareðenja ministrima da me brane od nepostojeæih i isceniranih napada Evropske komisije. To nisam tražila od Vas, lepo što se 'trudite'. Ako Vam je do toga, gospodine Tadiæu, zaštitite me od svojih", navodi se u pismu Šerifoviæeve.\nOna je zapitala predsednika Tadiæa, zašto dozvoljava da ljudi iz njegovog okruženja i dalje manipulišu njenim rodoljubivim oseæanjima zarad leèenja sujete i kompleksa vise vrednosti.\nPredsednik Srbije zatražio je u èetvrtak, 24. januara od šefa diplomatije Vuka Jeremiæa da reaguje na najave Evropske komisije da æe preispitati da li pobednica "Pesme Evrovizije" Marija Šerifoviæ, zbog podrške Tomislavu Nikoliæu, zaslužuje da nosi titulu ambasadora za interkulturni dijalog.\nJoksimoviæeva stranka pristupila SRS-u\nPredsednik Demokratske zajednice Srbije Obren Joksimoviæ izjavio je da je ta stranka donela odluku o pristupanju Srpskoj radikalnoj stranci i da æe, u drugom krugu predsednièkih izbora, podržati kandidata radikala Tomislava Nikoliæa.\nJoksimoviæ, koji je bio ministar zdravlja u Ðinðiæevoj vladi, na konferenciji za novinare u SRS-u istakao je da je "jedini naèin da se Srbija i njeni graðani 'spasu' promena režima na èelu sa Borisom Tadiæem i pobeda Nikoliæa na izborima".\nOn je naveo da æe izbor Nikoliæa za predsednika države biti "poèetak rušenja DOS-a" i poèetak stvaranja bolje Srbije i bolje buduænosti za sve njene graðane.\n"Tadiæ kupuje duše paketiæima"\nPredsednik Izbornog štaba SRS-a Dragan Todoroviæ naveo je na konferenciji za novinare da Tadiæ i izborni štab DS nastavljaju sa "prljavom" kampanjom.\nOn je novinarima pokazao "paketiæ", koji DS, kako tvrdi, deli graðanima u mestima širom Srbije.\n"Ovo je paket kojim Tadiæ pokušava da kupi dušu glasaèa za koje veruje da æe zbog jednog litra ulja, jednog kilograma šeæera, brašna, testenina, jednog sapuna i jedne litre teènosti za pranje suða da dobije glasove graðana Srbije", rekao je Todoroviæ.\nOn je upitao ko je platio tu "akciju" DS i koliko je time država ošteæena.\nŠef Izbornog štaba radikala istakao je da su u pitanju stotine tona paketa, da prevoz vrši "Interkom" iz Šapca, da se tovare u novosadskoj luci u magacinima "Rodiæ MB" i da su do sada istovareni u gradovima širom Srbije.\nTodoroviæ je kazao da je informaciju o "akciji DS", radikalima javio njihov èlan iz Kragujevca, koji je dobio paket.\nŠerifoviæeva optužuje i Tijaniæa\nMarija Šerifoviæ je u današnjem pismu zatražila od Tadiæa da, umesto što poziva ministre, pozove generalnog direktora Radio televizije Srbije Aleksandra Tijaniæa, koga je optužila da nije ispunio nijedno obeæanje.\nOna je ocenila da su njen menadžer i ona "verovatno krivi gospodinu Tijaniæu što je Eurosong došao u Beograd, što je televizija dobila veliku donaciju u opremi".\n"Marija Šerifoviæ uvek dobrodošla na RTS"\nGeneralni direktor Radio-televizije Srbije Aleksandar Tijaniæ izjavio je da je pobednica "Evrovizije" Marija Šerifoviæ "uvek dobrodošla" na RTS, ali da sa "delom njenog štaba" postoji "ozbiljan problem".\n"Dok on ne promeni svoje ponašanje, dok ne pokaže da poštuje pravila koja veže za sve, mi æemo biti u ovakvim odnosima i stvari æe biti ovakve", rekao je Tijaniæ.\nTijaniæ je novinarima u Skupštini Beograda rekao da "nije proèitao" otvoreno pismo Šerifoviæeve, upuæeno predsedniku Srbije Borisu Tadiæu, u kojem je iznela niz kritika na njegov raèun.


Gak: Raspisan konkurs za projekat nove škole u Barajevu\nTanjug 6. decembra 2021. 15:48\nBEOGRAD – Gradski sekretar Slavko Gak izjavio je danas da je raspisan je javni konkurs za projektovanje nove osnovne škole u naselju Meljak u opštini Barajevo, čiji je planirani kapacitet 240 učenika, saopštili su iz Sekreterijata za obrazovanje i dečju zaštitu.\nGak je najavio da će rok za izradu projektne dokumentacije biti 90 dana i da će po završetku projekta i dobijanja dozvola biti objavljen tender za izbor izvođača radova, nakon čega će se zanti rok kada će deca ovog naselja moći da krenu u novu školu.\nOn je dodao da će novu školu pohađati učenici od prvog do osmog razreda područnog odeljenja OŠ „Pavle Popović“.\n„Kapacitet škole će biti oko 240 učenika i imaće sve neophodne uslove. Predviđeno je da škola ima fiskulturnu sala, svečanu salu i biblioteku“, kazao je Gak.\nOcenio je da Grad Beograd planski gradi škole u naseljima gde analize pokažu da je to potrebno i da je moguća gradnja.\nNaveo je i da se paralelno sa velikim poslom obnove svih obrazovnih ustanova u Beogradu koji je u toku prave planovi i za izgradnju novih škola tamo gde za tim ima potrebe.\nOpština Barajevo ima dve osnovne škole i jednu srednju sa oko 2.200 učenika, navedeno je u saopštenju.


U RS je danas počela isplata penzija\nHome / Vijesti / U RS je danas počela isplata penzija\nU Republici Srpskoj danas je počela isplata penzija za maj za 257.371 korisnika Fonda za penzijsko i invalidsko osiguranje /PIO/ Srpske.\nIz Fonda je saopšteno da je za isplatu potrebno 81,6 miliona KM u neto iznosu, ili 82,6 miliona KM u bruto iznosu, a u maju je po osnovu doprinosa za PIO naplaćeno 67,1 milion KM. Fond PIO ima 210.328 korisnika u Republici Srpskoj i 47.043 penzionera čije je prebivalište izvan Srpske.\nProsječna penzija je 342 KM ili 41,36 od prosjeka plate, a prosječna penzija za puni staž od 40 godina je 497 KM ili 60,62 odsto od prosječne plate u Srpskoj. Najniža penzija za minimalan staž od 15 godina je 174 KM, a najviša penzija je 1.794 KM. Zbog nedostavljanja potrebne dokumentacije, isplata penzije obustavljena je za 1.539 korisnika, dok je u isplatu ponovo uključeno 534 penzionera.\nBroj korisnika penzijskog fonda Srpske na kraju maja manji je za 238 korisnika u odnosu na kraj prošle godine, a u Fondu navode da je to prvenstveno zbog nedostavljanja potvrda o životu za penzionere sa prebivalištem izvan Republike Srpske.\nU saopštenju se navodi da se struktura penzija u Fondu PIO Srpske poboljšava u smislu većeg učešća starosnih u odnosu na invalidske penzije. Procenat starosnih penzija je 55,13, porodičnih 29,63 i invalidskih 15,13.\nNovi helikopter za RS stiže iz Italije\nEtno-sela u RS gastro-ponudom mame turiste


Pet mera za obustavu priliva izbeglica u EU\nBeta\t 5. septembra 2015. 16:05\nŠefovi diplomatija Evropske unije su se danas u Luksemburgu dogovorili da, uz saradnju s balkanskim zemljama, preduzmu pet mera za obustavu priliva ratnih izbeglica i ekonomskih migranata, uz nalaženje trajnog rešenja i preraspodele pridošlica koje su već u Uniji.\nTo su posle zasedanja šefova diplomatija EU, na kojem su učestvovali i srpski ministar inostranih poslova Ivica Dačić i ministri ostalih kandidata za članstvo u Uniji, saopštili predsedavajući luksemburški ministar Žan Aselborn i visoka predstavnica EU Federika Mogerini.\nFederika Mogerini je saopštila da su dogovorene ključne mere zaštita spoljnih granica, razbijanje mreža organizovanog kriminala za šverc imigranata preko Libije, kao i Turske i Zapadnog Balkana, pomoć zapadnobalkanskim zemljama, kao i dugoročno rešavanje ratova u Siriji i Iraku, finansijska podrška afričkim državama da se stvore bolji ekonomsko-socijalni uslovi i spreči bekstvo ljudi u Evropu.\nAselborn je rekao da su svi ministri bili saglasni da je reč o prevashodno krizi izbeglica iz rata u Siriji, Avganistanu, Iraku i Eritreji, koja pogađa sve zemlje EU, kao i Zapadni Balkan i veoma teško Tursku.\nOko 46 odsto izbeglica su došli iz Sirije, 12 odsto iz Avganistana, nešto manje iz Eritreje, rekao je on.\nOn je objasnio da su se šefovi diplomatija Unije dogovorili da se, “s ciljem da se tačno sazna ko kuca na vrata i odakle dolazi”, uspostave centri za popis izbeglica i migranata na graničnim žarištima njihovog priliva.\nAselborn je naveo da to znači da će uz utvrđivanje identiteta, izbeglice i migranti biti podvrgnuti zdravstvenom pregledu i dobitihranu i odeću, i naglasio da je jasno da EU mora hitno uvesti jedinstvena merila za odobravanje azila.


Fred spasio Brazil - Fudbal, Ostale lige\nFred spasio Brazil\nAleksandar Milosavljević 25.03.2013., 22:46\nU prijateljskom meču odigranom na Stamford Bridžu Rusija i Brazil su remizirali 1:1, a selektor karioka Luis Felipe Skolari mora još mnogo, mnogo da radi kako bi sledeće godine opravdao očekivanja fanova domaćina Mundijala, dok Kapelo može da bude zadovoljan partijom svojih izabranika.\nRusi su mnogo dobro počeli meč, imali su 15 minuta inicijativu, stvorili su i nekoliko prilika, ali do gola nisu došli. Brazil je preuzeo inicijativu, ali nije uspeo da ozbiljnije ugrozi gol Rusije do kraja poluvremena.\nBolje su Brazilci igrali u drugom poluvremenu, imali priliku da povedu u nekoliko navrata ali su pokušaji Nejmara, Hulka i Kake ipak bili nedovoljni da se matira Gabulov. Rusi su poveli golom veziste Zenita Viktora Fajzulina u 73. minutu nakon neverovatne gužve u kojoj je on uspeo da pošalje loptu u mrežu pored pola brazilskog tima… Brazil je nastavio sa inicijativom, a tek u 90. minutu su uspeli da izjednače. Hulk je proigrao Marsela koji je uputio odličan centaršut, a Fred bio na pravom mestu i izjednačio.\nTurneja Brazila po Evropi završena je sa dva remija, sa Italijom i Rusijom i sigurno je da moraju mnogo bolje da bi ispunili san svih Brazilaca u 2014. godini i podigli trofej na kraju Mundijala.\nFudbalska reprezentacija Brazilafudbalska reprezentacija Rusijevideo\nPrethodna vest Džejms i Harden igrači nedelje\nSledeća vest Fergi odredio ko leti\nVukašin Cvetković 10.05.2021., 20:58\nDžejms i Harden igrači nedelje\nFergi odredio ko leti


Incko uputio novi poziv političarima u BIH\nMeđunarodni predstavnik u Bosni i Hercegovini, Valentin Incko ponovo je danas u Sarajevu pozvao domaće političare na odlučniji, kreativniji i konstruktivniji pristup sa više dijaloga i povjerenja u BiH i istakao da podržava ojačano prisustvo EU.\n"Ako političari ne mogu da formiraju vlast onda ne mogu da ispune i najosnovnije težnje svojih građana. Ako politička elita u BiH ne može formirati vlast kako će voditi BiH u Evropu. Iako postoji svađa među političarima, među građanima BiH postoji saglasnost oko EU budućnosti", rekao je Incko novinarima u Sarajevu, gdje je učestvovao sjednici "Parlamenta za Evropu".\nNaglašavajući da BiH ne smije zaostati za regionom, Incko je poručio da dok BiH i dalje pokušava da riješi osnovne političke probleme, ostatak regiona ide odlučnom koracima ka EU.\n"Potreban nam je ozbiljan, konstruktivan, realan i odlučan pristup koji nije rukovođen cinizmom već iskrenom željom da se pomogne građanima BiH da izađu iz nevolja u koje su zapali usljed godina političke stagnacije. Takav pristup nije samo neophodan. Ubijeđen sam da je takav pristup moguć", tvrdi Incko dodajući da su građani BiH jasno rekli da žele u EU, a da politički lideri treba te želje da čuju.\nPrema njegovom mišljenju, parlamentarci u BiH pokazali su da su spremni da rade na evropskim pitanjima, ali da bi oni to mogli da učine prijeko je potrebno formirati vlast na svim nivoima.\nPrva sjednica trećeg ciklusa "Parlamenta za Evropu" okupila je predstavnike Evropske komisije, Evropskog parlamenta, vlasti BiH i Hrvatske, te parlmentarce iz novoizabranih skupština u BiH, kako bi razgovarali o napretku BiH ka EU i ključnim prioritetima za 2011. godinu.


Majkl Tomas, 27-godišnji igrač američkog fudbala iz Los Anđelesa novi je član KAF Vitezovi. Momak koji je 2 godine igrao na univerzitetu Vilijam Pen i isto toliko na univerzitetu Čarlston primarno igra na poziciji trkača, napadački je orijentisan, ali i u defanzivi se snalazi u ulozi lajnbekera.\n– Došao sam da pomognem ekipi da pobeđuje utakmice i osvoji šampionat. Želim da doprinesem i tako što ću pokazati i naučiti momke sve što žele da znaju i da promovišem klub u Americi. Momci su me jako lepo prihvatili, zbog njih se osećam kao kod kuće i zahvaljujem im se na tome – izjavio je Majkl Tomas.\nStigao je u Vitezove preko agencije Pro Hant koja ima cilj da dovodi igrače iz Amerike u evropske klubove. Njegov plan je da ostane do kraja sezone, a ako sve prođe kako treba, postoji šansa da bi mogao da ostane u sastavu i za sledeću sezonu.\n– Kvaliteti koji su ga preporučili da dođe u Vitezove, je pre svega to što je jak trkač koji nam je potreban i može svojim iskustvom i znanjem da doprinese ekipi u toj fazi igre koja je naše najjače oružje. Važno je i što ima veliku želju da igra, da unapređuje druge igrače u klubu i da radi sa mlađim selekcijama – smatra Nenad Pajić, član uprave kluba.\nVitezovi u novu sezonu ulaze sa najvišim ambicijama – da preskoče još jedan stepenik i plasiraju se u Prvu ligu.\nU prvom kolou Druge lige Srbije Vitezovi će gostovati u Čačku ekipi Angel Warriors, dok će se pred domaćom publikom predstaviti 14. ili 15. aprila kada na Vojni stadion dolazi ekipa Pastuvi iz Požarevca.\nTagovi Američki fudbalKAF VitezoviMajkl TomasVesti ZrenjaninVitezovi\nUčenici Škole stranih jezika „New Age School" predstavom poslali poruku humanosti


Knežević, kao i sva srpska javnost, sa sigurnošću je računao da\nće njegovo pozorište prerasti u stalno narodno pozorište sa seđištem u\nNovom Sadu, što vrlo očito potvrđuje i navedena vest objavljena u\nDanici, za koju se ne bi moglo reći da je bila neupućena u tokove oko\nstvaranja narodnog pozorišta. Danica je bila književni list i glavna tribina nacionalnog romantizma kod Srba.\nSvi su oni čekali na Kneževićev povratak u Novi Sad, pa da realizuju svoju zamisao o stvaranjiu narodnog pozorišta. Tako, međutim, nije mislio samo Jovan Đorđević, koji je teren pripremao za sebe i s glumcima vodio potajne razgovore o novom pozorištu. On je želeo da iskoristi, pored stvorenog raspoloženja kod publike za pozorište, ono što je najteže stvoriti za uspešan rad pozorišta — odličan i za te prilike naročito brojan glumački sastav pozorišta Jovana Kneževića.\nRevolucija\t75 Giga Jovanović\t5 Umetnost\t34 Laza Telečki\t7 1966\t9 Fudbal\t169 Dragan Rauški\t3 Biserno ostrvo\t5 Jovan Veselinov\t4 Aleksandar Kasaš\t17 Ljiljana Bognić\t3 Kumane\t123 Štamparija\t3 Pozorište\t2 Stevan Davidović\t137 Gospojina\t12 Milan Nešić\t58 Sport\t154 Doktor\t24 Potiska Vila\t15


Zabrana gradnje nebodera sa staklenim fasadama u New Yorku?\nGradonačelnik New Yorka Bill de Blasio planira da zabrani izgradnju nebodera od stakla i čelika, kako bi pomogao u rješavanju krize vezane za klimatske promjene. On je rekao da se mora stati na put globalnom zagrijavanju kojem su između ostalog doprinijele i ove višespratnice. Shodno tome obelodanio je novu inicijativu grada u borbi protiv povećanja stvaranja gasova sa efektom staklene bašte „Green New Deal“.\nInicijativa vrijedna 14 milijardi USD, koja je dio strategije grada „OneNYC 2050“ usklađena je sa ciljevima Pariskog sporazuma o klimatskim promjenama iz kojeg je predsjednik Donald Trump povukao SAD još 2017. godine.\nPored zabrane izgradnje staklenih kula, Blasio je napomenuo vlasnicima postojećih nebodera da primenjuju standarde energetske efikasnosti jer će u protivnom biti kažnjeni. Promjene će morati da se izvrše do 2024. godine ili će vlasnici biti kažnjeni novčanom kaznom u iznosu od million USD na godišnjem nivou. On vjeruje da bi njihovo „unaprijeđenje“ moglo smanjiti emisiju štetnih gasova za 40 odsto do 2030. i 80 odsto do 2050. godine.\nZgrade moraju da prestanu da emituju opasne gasove jer trebaju biti dio rešenja, a ne dio problema. Čak bi mogle da budu izgrađene i nove staklene konstrukcije ali samo ukoliko su usklađene sa ciljevima energetske efikasnosti.\nNajavljena inicijativa uslijedila je nakon usvajanja „Climate Mobilization Act“ koji sadrži niz zakona za smanjenje emisije ugljenika i ublažavanje globalnog zagrijavanja. Drugi aspekti „Green New Deal“ uključuju smanjenje upotrebe fosilnih goriva u korist obnovljivih izvora energije. Dodao je da grad ne mora da dobija struju od tih fosilnih goriva i da će grad tužiti pet velikih naftnih kompanija kako bi „vratio štetu u novcu za popravku onoga što su učinili gradu".\nBlasio je objelodanio i projekat rekonstrukcije obale Donjeg Menhetna, kako bi bila otpornija na „porast nivoa mora“ uzrokovan klimatskim promjenama. Zbog niza razornih i nepredvidivih vremenskih događaja koji se dešavaju u zemlji u proteklih nekoliko godina, on namjerava da svojim primjerom otvori put drugim američkim gradovima da se pozabave klimatskom krizom. Njegov pravac djelovanja je u direktnoj suprotnosti sa stavom Donalda Trumpa, koji je skeptičan u vezi klimatskih promena.\nU arhitekturi i građevinskoj industriji već se krenulo sa koracima za rješavanje problema globalnog zagrijavanja. Veliki broj firmi koje se bave visokogradnjom u Njujorku „odbacile“ su staklene fasade u korist jakih ekološki podobnijih materijala.\nSnøhetta, Brooks + Scarpa i Deborah Berke Partners u otovrenom pismu upućenom Trampu tražili da on preispita svoj stav vezan za globalno zagrijavanje. Godine 2018. godine, AIA je pokrenula peticiju u znak protesta protiv Trumpove politike o klimatskim promenama i pozvala arhitekte da se pozabave globalnim zagrijavanjem u okviru svojih projekata.


dr Srdjan Arsenović – Kolegium Medic\ndr Srdjan Arsenović\nDr Srdjan Arsenović, specijalista radiologije iz Beograda, radiolog ultrazvuka I kolor doplera, edukator i predavač u programima stručnog usavršavanja lekara u programima Kontinuirane Medicinske Edukacije MZRS . Specijalista je radiologije sa višedecenijskim kliničkim iskustvom u radiologiji ultrazvuka i subspecijalista kolor doplera. Usavršavao se na najprestižnijim medjunarodnim edukacijskim školama Evrope i Azije (Japan) za specifična polja ekspertize u oblasti ultrazvučnih pregleda svih tkiva i organa.\nUltrazvučni pregledi abdomena, uro- genitalnog trakta, mekih tkiva, mišića, zglobova, dojke, štitaste žlezde i kolor dopler pregledi sa ili bez provokacionih testova vaskularnog sistema jesu svakodnevno polje ekspertize dr Arsenovića za hospitalizovane i ambulantne pacijente.\nČlan je Kolegijuma za složena klinička stanja KOLEGIUM MEDIC-a i stalni čan odeljenja radiološke dijagnostike klinike za internu medicine Univerzitetske bolnice ‘Dr Dragiša Mišović-Dedinje’ u Beogradu.\nOsim polja ekspertize u visokospecijalizovanim pregledima ultrazvučne I kolor dopler dijagnostike, aktivan je Član internacionalnih i nacionalnih radioloških udruženja za skenersku i dijagnostiku nuklearne magnetne rezonanace -CT I NMR.


teodora kostic\t 26.01.2020. 11:02h 18:20h\nTelekom Srbija danas je organizovala konferenciju za medije povodom aktuelne situacije u vezi sa emitovanjem TV kanala kompanije "Junajted medija".\nSUPERNOVA PREDLAŽE SLEDEĆE:\n1. Povucite pisane pretnje i vraćamo sve kanale.\n2. Potpišite ugovor bez ograničenja za naše širenje na teritoriji Srbije.\nSamo na sajtu Kurira eskluzivno pogledajte celokupnu konferenciju za štampu čelnih ljudi Telekoma Srbija.\nGeneralni direktor Telekom Srbija Predrag Ćulibrk rekao je da više od sedam dana traje situacija u koju je kompanija došla ne svojom voljom, te da od 17. januara u ponoć korisnici nemaju 17 kanala.\n"Supernova nije isključila kanale svojom voljom, nego zato što je od strane Junajted medije stigao ultimativni nalog da se kanali isključe", rekao je Ćulibrk.\n"Supernova čak i prihvatila cene koje su bile značajno veće koje su imali u prethodnim ugovorima sa Junajted medijom. Cenu smo prihvatili jer je to interes građana", rekao je on.\n"Ovakav model ugvoora nisam video i ovakve pregovore, bez mogućnosti da se oko bilo čega dogovarate je nezabeleženo. U svakoj drugoj tački i članu imate pretnju raskida ugovora i kazni koje dostižu i 20 miliona evra", rekao je Ćulibrk.\n"Svima je jasno da je Supernova naš brend, nije zahtevano da potpišu ugovor sa Supernovom, već kompanijama koje posluju sa tim brendom, najpre Radijus vektor i Kopernikus", kazao je Ćulibrk.\n"Mi smo uputili mejl predstavnicima Junajted medije da smo spremni za nastavak razgovora, koliko sutra smo spremni da sednemo i da razgovaramo i da dođemo do ugvoora koji je zakonit i istog momenta spremni smo da pustimo kanale"\n"Ubeđeni smo da je čitava ideja da se nama isključi Sport klub. Mi kao Telekom Srbija imamo Arenu, SBB ima Sport klub i to su dve najveće vrednosti među kanalima", rekao je Lučić.\n"Podneli smo zahtev Komisiji za zaštitu konkurencije, obratili smo se i svim ambasadama EU i Evropskoj komisiji jer se radi o kompanijama koje posluju u EU i Luksemburgu", rekao je Lučić.\n"Namera SBB je bila da potpuno zavladaju teritorijom Srbije. Na sve načine su pokušavali da sa međunarodnim kanalima kroz ekskluzivne aranžmane potpišu takve aranžmane i izbace Telekom Srbiju, eklatantan primer za to su Fox kanali", rekao je Ćulirk.\nPonovio je da je Telekom Srbija spremna za nastavak pregovora, samo bez ultimatuma da kanali budu isključeni.\n"Preko 90 odsto građana je već 18. januara ujutru zvalo kol centar da pita prevashodno za Sport klub", rekao je Ćulibrk i dodao da su građani najviše zainteresovani za te kanale.\nDodao je da od Junajted medije očekuje da kažu Telekomu da uključe svih 17 kanala, a ne samo pojedinačne televizije poput N1.\n"Insistiranjem na taj način se ne poštuje interes građana. Telekom Srbija ima svoj interes, pre svega Supernova. Da bismo uključili svih 17 kanala moramo dobiti dozvolu od Junajted medije, sutra ih čekamo u kancelarijama", rekao je on.\nPrema rečima Ćulibrka, što se Telekoma Srbije tiče u pregovorima nema nikakve politike, ali se nada da je "nema ni sa druge strane".\nLučić je negirao da je Telekom dobio od Junajted medije nikakav predlog da emituje pojedinačno kanal N1.\n"Očigledna je namera bila Junajted medije da nam isključe Sport klub, pregovori nisu propali, nego su prekinuti jer je bilo očigledno da smo prihvatili uslove", pojasnio je Lučić.\nDodao je ranije Srbijom rukovodio "kartel kablovaca koji je vodio SBB", te da je teritorijalnim ograničenjem Junajted medija sada pokušala da spreči širenje Telekoma, a da je to odredba koju je Telekom tražio da se izbaci iz predloga ugovora o saradnji.\n"Mi smo u petak opet poslali zahtev za pregovora, u ponedeljak smo ih opet zvali na razgovore. Mislim da je mnogo normalnije ne isključivati kanale i u takvoj atmosferi nastaviti pregovore", rekao je Lučić.\nĆulibrk je kazao da zaposleni N1 treba da se obrate svojim vlasnicima, a ne Telekomu, te da nisu imali nameru da smanje vidljivost te televizije, već naprotiv, da se prošire i omoguće gledanje tog kanala širom Srbije.\n"Problem volje za saradnjom je na drugoj strani, iz kojih razloga i pobuda, mi možemo da pretpostavimo, ali treba pitati i drugu stranu", rekao je Ćulibrk.\nĆulibrk je kazao da će Telekom tužiti Junajted mediju zbog plasiranja lažnih vesti.\n"Tužićemo Junajted grupu zbog plasiranja lažnih vesti, jer je svima jasno da mi nismo krivac i da nije tačno da smo mi isključili kanale. Sada je svima jasno da su ih oni isključili. Mi ćemo tražiti pravdu na sudu i naknadu štete", rekao je Ćulibrk.\nPregovorima koji nisu uspeli 210.000 korisnika je ostalo bez kanala Junajted medije.\nPrema rečima predstavnika Telekoma Srbija, televizija N1 bila je 38. po gledanosti, Sport klub je bio daleko na višem mestu po broju gledanosti.\n"Telekom Srbija je bio sputan 10 godina, ali nikada nismo izlazili u javnost da kukamo na nekoga. Napravili smo jedan ozbiljan konzorcijum gde smo prokrćčili put kako da dođemo do dozvola. Nije možda kriva ni gradska organizacija, a možda je trebalo da izađemo u javnost još 2006. godine", rekao je Ćulibrk.\nTelekom SrbijaJunajted medijakonferencija za novinaretelevizijski kanali


Dinkić: Do kraja godine kompletan aranžman o ulaganju u Železaru – Semendria\nDinkić: Do kraja godine kompletan aranžman o ulaganju u Železaru\n03. oktobar 2012. PRIVREDA – Izvor: Agencija Tanjug – Ministar finansija i privrede Mlađan Dinkić najavio je da će u narednih mesec dana vlada potpisati 24 ugovora sa srednjim i nešto malo većim preduzećima.\nJedna američka kompanija zaposliće 500 ljudi u Sremskoj Mitrovici, a razgovara se o mogućnosti da se gradi solarni park ogromne snage na jugu Srbiji sa italijanskim kozorcijumomI da se kod nas proizvode komponente za solarne panele, rekao je ministar.\nDinkić je najavio i da će sa potpredsednikom vlade Aleksandrom Vučićem uskori ići u Abu Dabi, odnosno Ujedinjene Arapske Emirate jer su oni zainteresovani da ulažu u našu agroindsutriju i industriju naoružanja.\nPrema njegovim rečima, vlada će u narednoj godini, radi pokrivanja budžetskog deficita prodavati deo državne imovine koja nije u funkciji, kao što je poljoprivredno zemljište koje se ne obradjuje, ali i javna preduzeća koja imaju konkurenciju na tržištu i gube korak sa njom.\nDinkić je kazao da je za prodaju “Telekoma Srbija” ako postoji dobra ponuda, odnosno ako cena ne bude ispod 2,5 milijarde evra za 100 odsto kapitala. Time bi, smatra on, “dobili predah” da ne moramo da se zadužujemo na domaćem tržištu po visokim kamatama.\nOn je naveo i da se neće prodavati preduzeća sa državnim monopolima kao što su EPS, Aerodrom, “Pošta Srbije” ili “Zzeleznica Srbije”.\n« Nastavlja se jesenja sadnja\nUhapšena narko-banda »


Nakon neočekivanog poraza na startu kvalifikacija od autsajdera Albanije kod kuće, sastav koji u svojim redovima ima najboljeg fudbalera današnjice Ronalda poražen je od Francuske 2:1 u prijateljskom okršaju. Ronaldo je odigrao slab meč, a potom je završio sa kesom leda na kolenu. Više >>>\nNaelektrisana atmsofera vladala je danima uoči kvalifikacionog meča između Rumunije i Mađarske, nereda je bilao i na ulicama na dan utakmice, a sve je eskaliralo za vreme duela koji je na kraju završen podelom bodova - 1:1. Više >>>\nNemci poraženi nakon 33 meča - Kvalifikacije golovi video\nNa "Nacionalnom stadionu" u Varšavi, gradu koji istorijski vezuje dva suseda, Poljska je tukla Nemačku 2:0 ! Bio je to prvi poraz aktuelnih svetskih šampiona u kvalifikacijama još od 17. oktobra 2007. godine, kada su Česi na putu ka EURO 2008 pobedili Nemce u Minhenu rezultatom 0:3. Više >>>\nSa Albanijom biti ili ne biti... video\nAlbanci putuju u Beograd sa četiri boda! Posle Portugala, Albanije je iznanadila još jednog favorita, Dansku. U Tirani nije bilo pobednika - 1:1, dok je Srbija srećno došla do boda na gostovanju u Jerevanu odigravši 1:1... Više >>>


Zbog pandemije virusa korona, poslanici danas ne zasedaju u zgradi parlamenta, nego u većoj sali Banskog dvora u Banjaluci, kako bi bila omogućena potrebna distanca između učesnika, piše Srpskainfo.\nPoslanici, kao i gosti poput srpskog člana Predsedništva Bosne i Hercegovine, Milorada Dodika, predsednice Republike Srpske, Željke Cvijanović i premijera Radovana Viškovića su već pristigli, te se, sudeći po fotografijama pridržavaju predloženih mera noseći zaštitne maske i rukavice.\nNa dnevnom redu je samo jedna tačka i to Predlog odluke o proglašenju vanrednog stanja na teritoriji Republike Srpske zbog aktuelne situacije izazvane virusom korona.\nKako bi sve teklo što je moguće brže, na svakoj stolici nalazi se papir sa imenom poslanika, a na pozornici je postavljen veliki televizor na kome će poslanici moći da prate tok sednice, rezultate glasanja i ostalo što je neophodno.\nČUBRILOVIĆ O POSEBNOJ SJEDNICI "UČESNICI ĆE BITI MAKSIMALNO ZAŠTIĆENI"\n"PROGLASIĆEMO VANREDNO STANJE" Dodik istakao da pojedinci nisu ozbiljno shvatili mere\nTakođe, neće biti obraćanja gostiju i sednica će biti zatvorena za javnost, čemu su se mnogi poslanici opozicije protivili, dok neki nisu hteli ni da prisustvuju ovoj sednici.\nPodsećamo, ovo nije prvi put da narodni poslanici zasedaju u Banskom dvoru. Primera radi, prva konstitutivna sednica drugog saziva Narodne skupštine Republike Srpske održana je 19. oktobra 1996. u Banskom dvoru.\nPOSEBNA SEDNICA NARODNE SKUPŠTINE Sledeće sedmice o ukidanju vanrednog stanja u Srpskoj\nPROGLAŠENJE VANREDNOG STANJA Vlada Srpske uputiće zahtev u NS RS za posebnu sednicu\nKORONA ODNELA VIŠE OD 400 HILJADA ŽIVOTA Najviše preminulih u SAD, virus svakog minuta ubije jednog Brazilca


SERGEJ LAVROV DANAS U BIH: Susret sa članovima Predsjedništva BiH i ministricom vanjskih poslova BiH Biserom Turković najavljen je za sutra - Preokret\nSERGEJ LAVROV DANAS U BIH: Susret sa članovima Predsjedništva BiH i ministricom vanjskih poslova BiH Biserom Turković najavljen je za sutra\nSergej Lavrov, ministar vanjskih poslova Ruske Federacije, dolazi danas u Bosnu i Hercegovinu gdje će se zadržati dva dana i susresti se s nizom bh. zvaničnika u Sarajevu i Istočnom Sarajevu.\nLavrov će poslijepodne sletjeti na Međunarodni aerodrom u Sarajevu. Planirano je da prvo posjeti Administrativni centar Vlade Republike Srpske, potom večera i razgovara s Miloradom Dodikom a u 18:30 najavljena je konferencija za medije.\nSusret sa članovima Predsjedništva BiH i ministricom vanjskih poslova BiH Biserom Turković najavljen je za sutra.\nPosjeta je uslijedila na 25. godišnjicu potpisivanja Dejtonskog mirovnog sporazuma, u vrijeme sve učestalijih rasprava o promjeni ustrojstva Bosne i Hercegovine.\nMUP RS je naredio zabranu saobraćaja na određenim dionicama danas od 14:30 do 21:30. Građani pojedinih opština su zamoljeni da saobraćaj svedu na minimum, te da prilikom kretanja nose dokumente, a ne nose veće torbe ili ruksake.\n“Građani koji žive u blizini Administrativnog centra Vlade RS u Istočnom Sarajevu treba da izbjegavaju bespotrebne izlaske na balkone, prozore i krovove zgrada”, kazali su iz MUP-a RS.\nZbog posjete su aktivne Direkcija za koordinaciju policijskih tijela, Obavještajno-sigurnosna agencija, Uprava policije MUP-a KS, Vatrogasna služba…\nRUSKI AMBASADOR U BEOGRADU: Cilj SAD i Zapada jeste da Rusija bude sklonjena sa energetskog tržišta regiona\nAmbasador Rusije u Beogradu Aleksandar Bocan-Harčenko rekao je da je planirano da tokom susreta u Beogradu ministra spoljnih poslova Rusije Sergeja Lavrova sa zvaničnicima Srbije bude razmotren čitav kompleks rusko-srpskih odnosa, a naglasak je na situaciju u vezi sa rješavanjem kosovskog pitanja.\nBocan-Harčenko je rekao da će tokom susreta biti upoređeni stavovi o aktuelnim regionalnim i međunarodnim temama, a na dnevnom redu su i bilateralni ekonomski projekti kao što je završetak srpskog dijela gasovoda “Turski tok”.\nPrema njegovim riječima, na dnevnom redu je i izgradnja složenih inženjerijskih objekata, kao što je brza pruga Beograd-Novi Sad, modernizacija najveće hidroelektrane “Đerdap jedan”, stvaranje Centra za nuklearnu nauku, tehnologije i inovacije.\nOn je rekao da će značajna tačka posjete Lavrova biti i paljenje “vječne vatre” na beogradskom Groblju Oslobodilaca Beograda, i to plamenom sa Groba nepoznatog vojnika kod zidina Kremlja, ističući da je važno da će se ceremonija održati u vrijeme obolježavanja 75 godina pobjede nad nacizmom.\n“Biće naglašeno neopokolebljivo jedinstvo Rusije i Srbije u očuvanju sjećanja na veliki oslobodilački podvig naših naroda, suprostavljanju pokušajima revizije istorije Drugog svjetksog rata”, izjavio je Bocan-Harčenko za “Večernje novosti”.\nOn je napomenuo da će Lavrov posjetiti i Hram Svetog Save na Vračaru, koji je završen uz pomoć Rusije, te odati poštu blaženopočivšem patrijarhu srpskom Irineju, za kojeg je istakao da je neprekidno doprinosio jačanju prisnih odnosa između Rusije i Srbije, i rusko-srpskog duhovnog jedinstva.\nOdgovarajući na pitanje da li vjeruje da slijede sve žešći pritisci na Srbiju da uvede sankcije Rusiji i pristupi NATO-u, Bocan-Harčenko je ocijenio da će se pritisak na Srbiju povećati “jer se ni izdaleka ne sviđa svima samostalna i nezavisna politika Beograda”.\n“Međutim, zahvaljujući upravo svojoj odmjerenoj liniji, Srbija čuva društveno-ekonomsku stabilnost, realizuje velike infrastrukturne projekte, snaži svoje odbrambene kapacitete”, rekao je Bocan-Harčenko.\nPOTVRĐEN DATUM: Sergej Lavrov dolazi u BiH\nOn je dodao da Rusija smatra da Srbija sprovodi izbalansiranu višesmjernu spoljnu politiku, koja u punoj mjeri uzima u obzir nacionalne interese, te ukazao da logiku “ili-ili” koju sprovodi Zapad, Moskva smatra kontraproduktivnom.\nBocan-Harčenko je kao primjer nepoštene konkurencije ocijenio otvorene prijetnje pojedinih krugova iz SAD usmjerene prema Srbiji, ako nastavi da kupuje rusko oružje, te dodao da je rusko-srpska vojno-tehnička saradnja usmjerena na jačanje državnog suvereniteta Srbije.\nOn je istakao da bi ostvarivanju perspektivnih planova trebalo da doprinese i otvaranje predstavništva Ministarstva odbrane Rusije u Beogradu, koje se sada razmatra.\nGovoreći o Kosovu i Metohiji, Bocan-Harčenko je podsjetio na nepromijenjen ruski stav da je održivo rješenje moguće isključivo na osnovu Rezolucije 1244 Savjeta bezbjednosti UN, te da će se Rusija saglasiti samo sa onim rješenjem koje će odgovarati zakonitim interesima samih Srba i koje će podržati Beograd.\n“Polazimo od toga da na kraju treba da ga odobri Savjet bezbjednosti UN”, napomenuo je Bocan-Harčenko, dodajući da će Rusija i dalje principijelno podržavati suverenitet i teritorijalni integritet Srbije u UN i svim drugim multilateralnim forumima.\nOn je rekao da će se mogućnost posjete ruskog predsjednika Vladimira Putina Beogradu razmatrati, s obzirom na postojeći poziv srpske strane i situaciju, te ocijenio da kontakte Putina i predsjednika Srbije Aleksandra Vučića odlikuju ritmičnost bez presedana, povjerenje i dubina sadržaja.\nŠto se tiče ruske vakcine “sputnjik pet”, čije se prve doze laboratorijski ispituju u Srbiji, on je rekao da se proučava mogućnost proizvodnje ovog ruskog preparata u Srbiji, te naveo da su pregovori o isporukama ove vakcine Srbiji u razvijenoj fazi i da bi svi modaliteti mogli da budu usaglašeni u najkraćem roku.


Održana konferencija o čistom okolišu i zdravijoj budućnosti\nAmbasador Evropske unije u Bosni i Hercegovini, Johann Sattler, bio je domaćinom današnje konferencije o okolišu pod nazivom „Živi ZDRAVO, diši ČISTO“, koju je organizovano Ured EU u BiH, u saradnji sa Vijećem za regionalnu saradnju (RCC) i Švedskom ambasadom u BiH.\nKonferencija je održana u Domu mladih u Sarajevu, u prostoru prilagođenom zdravstvenim preporukama uslijed COVID-19 pandemije, prema strogo uspostavljenim protokolima i uz potpuno poštivanje mjera. Većina govornika i oko 130 gostiju – predstavnika organizacija civilnog društva, vlasti, instituta, stručnjaka i medija – učestvovala je u radu konferencije online.\nU uvodnom dijelu, video porukom obratio se predsjedavajući Predsjedništva BiH Šefik Džaferović koji je istakao da cjelokupna zajednica u BiH na čelu sa predstavnicima vlasti mora iskazati maksimalnu posvećenost borbi protiv klimatskih promjena, posebno kroz unapređenje zakonskih okvira i poštivanje međunarodnih obaveza BiH. Putem video linka govorili su direktorica za Zapadni Balkan pri Generalnoj direkciji Evropske komisije za susjedstvo i pregovore o proširenju Genoveva Ruiz Calavera, otpravnik poslova ambasade Švedske u BiH Torgny Svenungsson, i generalna sekretarka Vijeća za regionalnu saradnju Majlinda Bregu.\nAmbasador EU Johann Sattler istakao je da građani BiH moraju insistirati na rješavanju pitanja zaštite okoliša: „Bosna i Hercegovina do sada nije napravila značajnije korake u cilju zaštite svog okoliša. Ali to znači i da je moguće postići neke brze rezultate ukoliko se ubrzo odlučno djeluje.“ Ambasador je također skrenuo pažnju na problem zagađenosti zraka, te naveo da oko 3300 ljudi u BiH godišnje preuranjeno umre uslijed ovog problema.\nKonferencija je bila podijeljena na dva panela na kojima se detaljnije govorilo o Zelenom planu EU i Zelenoj agendi za Zapadni Balkan, kao i o njihovom značaju za BiH, te pitanjima i problemima koji se tiču kvalitete zraka i mogućim rješenjima. U njenom radu učestvovali su i ministar vanjske trgovine i ekonomskih odnosa BiH, Staša Košarac, ministrica okoliša i turizma FBiH, Edita Đapo, ministrica za prostorno uređenje, građevinarstvo i ekologiju RS, Srebrenka Golić, i ministar prostornog uređenja, građenja i zaštite okoliša Kantona Sarajevo, Faruk Kapidžić. O ovim temama govorili su i eksperti Evropske unije, Vijeća za regionalnu saradnju, Švedske i Bosne i Hercegovine.\nGovoreći o Zelenom planu EU, eksperti su istakli da će od njega koristi imati cijeli kontinent, te su i objasnili ciljeve Zelene agende za Zapadni Balkan čije se usvajanje očekuje na samitu u novembru.\nPredstavnici institucija vlasti BiH su govorili o usklađivanju domaćeg zakonodavstva sa zakonodavstvom EU u pogledu zaštite okoliša, kao i o konkretnim mjerama koje se preduzimaju sa ciljem osiguranja održivog razvoja, energetske efikasnosti i smanjenja emisija stakleničkih plinova. Rečeno je i kako je u toku izrada odgovarajućih strategija za zaštitu okoliša za nivou države, kao i entiteta i Brčko distrikta, te da se očekuje njihovo usvajanje tokom 2021. godine.\nU zaključku konferencije, Garret Kelly iz fondacije SEE Change Net istakao je da prelazak sa linearne na kružnu ekonomiju koju podrazumijeva Zeleni plan zahtijeva i promjenu svijesti kod ljudi, te izrazio nadu kako će Bosna i Hercegovina i Zapadni Balkan iskoristiti sredstva koja im je EU namijenila za ovu svrhu.\nSnimak konferencije dostupan je na našoj Facebook stranici.\nPravo na čist zrak\nOsnovne škole u Kantonu Sarajevo će učestvovati u praćenju zagađenosti zraka


Smederevski veslači u Segedinu – Semendria\nSmederevski veslači u Segedinu\n04. maj 2016. SPORT – Najbolji rezultat od smederevskih posada na tradicionalnoj međunarodnoj Memorijalnoj regati dr Šimađi Bela, održanoj u Segedinu, ostvario je seniorski B četverac bez kormilara u sastavu Marko Ristić Dušan Slavnić, Uroš Dimitrijević i Zoran Rajić, Kandidati za nastup na Svetskom prvenstvu u Amsterdamu „jurili“ su vremensku ili plasmansku normu za odlazak na Svetsko prvenstvo. Osvajanjem prvog mesta, sa četiri sekunde prednosti u odnosu na posadu Turske, lakog mađarskog četverca i seniorske B posade ove zemlje, srpski četverac je ostvario plasmansku normu. Nažalost, zbog kontra vetra nisu uspeli da ostvare vremensku normu tako da će se odluka o njihovom učešću na šampionatu u Holandiji znati, najverovatnije, tek posle Begradske internacionalne regate 21. i 22. maja.\nDan ranije Dušan Slavnić i Uroš Dimitrijević bili su četvrti u dvojcu bez kormilara, dok su Zoran Rajić i Marko Ristić zauzeli šesto mesto.\nViše se očekivalo od juniorskog dvojca bez kormilara u sastavu Lazar Dostanić – Andrija Stojković. Oni su u finalu bili tek peti. Talentovani smederevski veslači su takođe kandidati za nastup na juniorskom prvenstvu sveta koje se održava takođe u Amsterdamu.\nSolidni su bili i juniori u četvercu bez kormilara. Posada u sastavu Veljko Simić, Andrija Stojković, Lazar Dostanić i Aleksa Petrović zaostala je samo dve sekunde za kombinovanom reprezentativnom posadom Crvene zvezde i Danubijusa. U klubu očekuju još bolji rezultat ovog četverca na Beogradskoj internacionalnoj regati.\nSrebrnu medalju na osvojio je i kadetski dubl skul u kome su veslali Jovan Mišeljić i Lazar Ristić.\n« Smederevski strelci na Prvenstvu Srbije\nSmederevci brane titule na državnom školskom prvenstvu u streljaštvu »


Bil Klinton optužio Rusiju za „napad na čitav sistem“ SAD - 25.10.2017, Sputnik Srbija\nBil Klinton optužio Rusiju za „napad na čitav sistem“ SAD\nBivši američki predsednik Bil Klinton izjavio je da Rusija „napada čitav sistem“ Sjedinjenih Američkih Država, saopštila je televizija „Si-Bi-Es njuz“. 25.10.2017, Sputnik Srbija\nrusija, vesti, svet, bil klinton\n© AP Photo / Alastair GrantBivši američki predsednik Bil Klinton nakon sastanka sa britanskom premijerkom u Londonu\nBivši američki predsednik Bil Klinton izjavio je da Rusija „napada čitav sistem“ Sjedinjenih Američkih Država, saopštila je televizija „Si-Bi-Es njuz“.\n25 Oktobar 2017, 09:04\n„Imamo probleme. Politički kurs Severne Koreje je ozbiljna stvar. Rusija, koja napada čitav naš sistem, takođe je ozbiljna stvar“, rekao je Klinton tokom izborne kampanje demokratskog kandidata Fila Marfija za guvernera države Nju Džerzi.\nTelevizija navodi da je Klinton takođe pokrenuo pitanje dokaza „mešanja Rusije“ u američke predsedničke izbore 2016. godine i kako je to moglo da utiče na ishod izbora.\n„Ono što oni zapravo pokušavaju da urade nije samo pobeda na jednim izborima. Ono što zaista pokušavaju da urade toliko mnogo će zaprljati izvore informacija, da će prestati da postoji razlika između činjenica i fikcije, istine i laži“, izjavio je 42. američki predsednik.\nRanije su američke specijalne službe optužile Rusiju za hakovanje kompjutera Nacionalnog komiteta Demokratske partije Sjedinjenih Američkih Država. Na osnovu toga došli su do zaključka o „mešanju Rusije“ u izbore, a mediji su optužili republikanskog predsednika Donalda Trampa za „zaveru sa Rusijom“. Moskva je više puta odbacivala te optužbe, a portparol Kremlja Dmitrij Peskov nazvao ih je „apsolutno neosnovanim“.


Vučić: Dolazak “Nideka” veličanstveni poklon za Srbiju – Dnevni Magazin\nVučić: Dolazak “Nideka”…\nVučić: Dolazak “Nideka” veličanstveni poklon za Srbiju\nAleksandar Vučić je, nakon sastanka sa delegacijom japanske grupacije “Nidek korporejšen” u Predsedništvu Srbije, rekao da je ta investicija “veličanstveni poklon za Srbiju” i zahvalio svima koji su radili na tome.\nNaglasio je da je za Srbiju veoma važno što već ima dva japanska investitora, kako je rekao, na malom prostoru, “Tojo Tajers” u Inđiji i sada “Nidek” u Novom Sadu, kao i da dolazak japanskih kompanija samo govori o tome koliko je Srbija dobra destinacija za investicije.\n“Ovo je jedan od projekata koji suštinski menjaju našu zemlju”, naglasio je Vučić i dodao da se na dovođenju “Nideka” radilo duže vreme.\nDodao je da ga raduje što je “Nidek” najavio da će od 1,5 milijardi evra investicija, više od pola biti za Srbiju.\n“Samo u prvoj fazi, ‘Nidek’ će zaposliti 480 ljudi i njihova primanja biće znatno viša od proseka u Srbiji. Za nas je važno što je to tek početak ulaganja i verujemo da je to tek 10 odsto onoga što će ‘Nidek’ da uloži u Srbiji”, naglasio je Vučić.\nVučić kaže da će “Nidek” pored fabrike u Novom Sadu izgraditi i Razvojno-istraživački centar (RND) u tom gradu i da će biti potrebno još tehnoloških, elektrotehničkih i mašinskih fakulteta fakuleta koliko će biti potrebno iženjera u narednom periodu.\nPredsednik je napomenuo da “Nidek” u svetu zapošljava čak 120.000 ljudi, i da proizvodi elektromotore za gotovo sve u automobilu.\nDodao je da se iznenadio kada je čuo da u jednom automobilu ima čak oko 200 elektromotora, kao i da će glavni proizvod “Nideka” u fabrici u Novom Sadu biti elektromotor za volane.\nNapomenuo je da će fabrika “Nideka” u Novom Sadu još više doći do izražaja do 2025. godine kada u Evropi električni automobili budu odneli pobedu nad dizelašima i benzincima.\n“To će biti sedma fabrika u Novom Sadu. Uz ‘Kontinental’, ovo je šlag na torti, kao i švajcarska kompanija ‘Beri Kalebo'”, dodao je Vučić.\nKaže da je preneo predstavnicima “Nideka” da će za manje od godinu dana biti spojeni Beograd i Novi Sad brzom prugom, kojom će se između ta dva grada putovati za svega pola sata.\n“Ponosan sam na to što sam bio prvi predsednik, posle predsednika Tita, koji je mogao da ugosti japanskog premijera u Srbji i nadam se da će sledeći predsednici imati češću priliku za to”, rekao je Vučić i izrazio uverenje da će saradnja dve zemlje biti sve veća.\nJapanska kompanija “Nidek” donela je odluku da u Novom Sadu gradi fabriku za proizvodnju pogonskih motora za električna vozila, a od 1,5 milijarde evra predviđenih za ulaganja u fabrikama u Evropi, najviše će biti uloženo u Srbiji, rekao je predsednik kompanije Đun Seki.\nOn je istakao da su u “Nideku” odlučili da šire proizvodnju u Evropi, jer su upravo članice EU najzahtevnije i najrigoroznije po pitanju očuvanja životne sredine i sprečavanja ispuštanja ugljen-dioksida.\n“Ovaj trend nas je motivisao da proširimo našu proizvodnju u Evropi i za region Zapadnog Balkana imamo dugoročnu strategiju”, rekao je Seki.\n“To želimo da postignemo i ovde u Srbiji”, nagalsio je Seki.\nNaveo je i da je otvaranje fabrike u Srbiji u skladu sa “Inicijativom za saradnju sa Zapadnim Balkanom” koju je pokrenula japanska vlada.\nAmbasador Japana u Srbiji Takahiko Kacumata rekao je da će kompanija “Nidek” biti najveća japanska investcija u Srbiji i da će biti snažan pokretač za ekonomsku saradnju između Srbije i Japana.\nKaže da će “Nidek” i u ekonomskom i obrazovnom smislu dati kvalitetan doprinos.


Formirana jedinstvena opštinska organizacija Istočne Ilidže i Trnova | Palelive.com\nPočetna Regija Istočno Sarajevo Formirana jedinstvena opštinska organizacija Istočne Ilidže i Trnova\nFormirana jedinstvena opštinska organizacija Istočne Ilidže i Trnova\nISTOČNO SARAJEVO – Organizacija starješina Vojske Republike Srpske od večeras je bogatija za još jedan opštinski odbor koji obuhvata Istočnu Ilidžu i Trnovo, a jedan od njegovih osnovnih ciljeva je očuvanje lika i časti srpskog starješine i vojnika.\nPredsjednik Skupštine Regionalnog odbora Sarajevsko-romanijske regije Organizacije starješina Vojske Republike Srpske Blagoje Kovačević uvjeren je da će novoformirana Skupština i njeno rukovodstvo zajedno sa Regionalnim odborom krenuti da radi na daljem jačanju ovog udruženja.\nKovačević je izrazio uvjerenje da će osnivanje novih opštinskih organizacija uslijediti veoma brzo, što će dodatno ojačati Udruženje.\nOn je pojasnio da je osnovana zajednička Opštinska organizacija, jer Trnovo nema kapacitet da samostalno osnuje sopstveni odbor.\nNovoizabrani predsjednik Predsjedištva Opštinskog odbora Istočna Ilidža i Trnovo Dušan Okuka rekao je Srni da će njegov osnovni zadatak biti da okupi ratne starješine, da bi zajednički pokušali da se anagažuju na pomoći borcima odbrambeno-otadžbinskog rata.\n„Cilj nam je i da se na pravi način baštini tradicija tog svetog rata u koji smo uložili mnogo, a na koji neki žele da stave mrlju i kažu da smo agresori na svoju zemlju. Mi oficiri treba to da spriječimo i sačuvamo obraz srpskog vojnika i da se zna za šta smo se borili i ginuli, a to je Republika Srpska“, istakao je Okuka.\nPredsjednik novoformirane Skupštine Slobodan Mičić naglasio je da je krajnje vrijeme bilo da ratne vojne starješine dobiju priliku da se organizuju na način za koji oni misle da je pravilan, te da se nada da će kroz ovu organizaciju početi da se rade neke prave stvari koje će sutra dati rezultate.\n„Neki od naših ciljeva biće i da poboljšamo status ratnih vojnih invalida, da ukažemo na probleme sa kojima se boračka populacija suočava, da se konačno dođe do spiskova poginulih, ranjenih i nestalih boraca Vojske Republike Srpske, ali i da radimo na moru drugih problema koji prate boračku populaciju“, naveo je Mičić.\nOrganizacije starješina Vojske Republike Srpske osnovana je 2016. godine.\nPrethodni članakProglašena dva učenika generacije\nNaredni članakLiga rekreativaca: Goleada u pretposljednjem kolu


Na današnji dan 1934. ubijen je Viteški kralj Aleksandar I Karađorđević, Vrhovni komandant slavne Srpske vojske, pobednice Balkanskih i Prvog svetskog rata, šef Male Antante i najmoćniji srpski vladar posle cara Dušana! | Vestinet.rs\nPočetna POGLEDI\tNa današnji dan 1934. ubijen je Viteški kralj Aleksandar I Karađorđević, Vrhovni komandant slavne Srpske vojske, pobednice Balkanskih i Prvog svetskog rata, šef Male Antante i najmoćniji srpski vladar posle cara Dušana!\nNa današnji dan 1934. godine u Marselju, Francuska, ubijen je Viteški kralj Aleksandar I Karađorđević, Vrhovni komandant slavne Srpske vojske, pobednice Balkanskih i Prvog svetskog rata, šef Male Antante i najmoćniji srpski vladar posle cara Dušana.\nKralj Aleksandar je druga žrtva naci-fašizma u Evropi, nakon austrijskog kancelara Engelberta Dolfusa, koji je ubijen samo četiri meseca ranije iste godine.\nSrpski narod praktično od tog kobnog 9. oktobra 1934. godine, pa sve do danas nije čuo za neku dobru vest na nacionalnom planu, niti se do danas pojavio srpski političar koji bi bar približno mogao da ostvari uticaj u svetu kakav je imao ubijeni kralj.\nKralj Aleksandar bio je najcenjeniji evropski vladar i vojskovođa sveta svoga vremena, nakon Velikog rata. Svojim genijalnim planom osnivanja Male Antante se uveliko spremao za nemačku invaziju za koju je znao da dolazi kao najveći izazov srpskom narodu.\nPred put u Marselj, se po svedočanstvu Svetozara Pribićevića, spremao za razlaz sa Hrvatima i stvaranje srpske države na granicama 7 od 9 većinski srpskih banovina (uz dodatke) koje je stvorio u svojoj Kraljevini.\nNašeg kralja, zajedno sa francuskim šefom diplomatije Žan Lujem Bartuom, ubile su u Marselju hrvatske ustaše koji su platili rezigniranog bugarskog teroristu i plaćenog ubicu terorističke organizacije VMRO Velička Dimitrova Kerina, linčovanog na mestu ubistva od strane građana Marselja.\nOno što znamo je i da su u atentat bile umešane i fašistička Italija, nacistička Nemačka, kao i Mađarska ali na žalost i na sramotu Francuske Republike, nikada do kraja nije sprovedena istraga ovog ubistva.\nUbistvo kralja Aleksandra je bio najveći šok za srpski narod pre Drugog svetskog rata, a Srbi su svog kralja ispratili sa nezapamćenom pompom i izlivima iskrene tuge.\nSamo činjenica da je srpski narod na kolenima, klečeći poređan od Beograda do Topole ispratio kovčeg sa telom viteškog kralja, dovoljno govori o emocijama kakve su tada vladale među Srbima.\nNa žalost, danas unuci i praunuci tih ljudi koji su klečali pred posmrtnom odrom svoga kralja i vrhovnog komandanta, smatraju da je on jedini krivac za sve nedaće koje ih pogađaju, pa ga optužuju i presuđuju mu i gore od onih koji su ga ubili ili onih koji su pokušali da izbrišu uspomenu na njega.\nOptužuju ga da je on sam stvorio Jugoslaviju što nije tačno, jer najpre ni jedan srpski političar (osim Jaše Tomića), general, profesor, vladika itd. nije bio protiv stvaranja Jugoslavije, niti je bilo kada tokom Versajskog procesa Srbima nuđena bilo koja opcija stvaranja Srbije u granicama srpskog etničkog prostora.\nZadojeni udbaškom propagandom i poluistinama, Srbi su danas od kralja Aleksandra stvorili najoklevetaniju istorijsku ličnost (uz naravno Dražu Mihailivića i Nikolu Kalabića), a sve što im je hrvatski komunistički diktator Josip Broz Tito zakuvao, prebacuju na kralja Aleksandra.\nIpak, iako žestoko oklevetan, kralj Aleksandar nastavlja da živi u srcima mnogih Srba koji su svesni njegove istorijske uloge i poštovanja koje je uživao kod svojih ratnih drugova Solunaca.\nNeka je pokoj duši i vječnaja pamjat našem viteškom kralju Aleksandru I Karađorđeviću!\nFrancuskakralj Aleksandar I KarađorđevićMarseljubijenVrhovni komandant


BANJALUKA – Stručna radna grupa izradila je novi zakon o sprečavanju sukoba interesa u organima vlasti Republike Srpske, a jedna od najznačajnijih novina mogla bi biti da ista osoba ne može po dva osnova primati platu ili naknadu iz budžeta Republike Srpske.\n“Novim zakonom imaćemo jasniju sliku i moći ćemo lakše identifikovati da li je neko ili nije u sukobu interesa. Novi zakon biće vezan i za registar svih zaposlenih u javnoj upravi, koji se radi s ciljem da jedno lice ne može primati platu iz budžeta po više osnova”, rekao je Aleksandar Radeta, direktor Agencije za državnu službu Republike Srpske i član stručne grupe koja je radila na novom zakonskom rješenju.\n“Najveći problem koji je Komisija primijetila u lokalnim zajednicama je nepotizam, to jest prijem srodnika i povezanih lica na radna mjesta u administrativnim službama jedinica lokalne samouprave ili drugih javnih ustanova ili javnih preduzeća, koja se finansiraju iz budžeta jedinice lokalne samouprave ili ih je osnovala jedinica lokalne samouprave”, navedeno je u izvještaju. Nezavisne novine\nTagovi: aleksandar radetaObrenka Slijepčevićsukob interesa


Kako se krade struja - Ozon Media\nDistribucije u Srbiji započele novu akciju suzbijanja nelegalne potrošnje električne energije.\nMonteri iz centralne Srbije krenuli su proteklih dana u „češljanje“ ukradenih kilovata i tako otvorili još jednu veliku akciju suzbijanja krađe električne energije. Strujomeri koji se okređu unazad i brišu kilovate, magneti za brojila, zamena mesta žica samo su neki od ukupno 52 načina na koje u Srbiji kradu struju i EPS prave godišnji gubitak od oko 100 miliona evra.\nNajveći broj nelegalnih potrošača električne energije živi na seoskom i prigradskom području. U ovim naseljima lakše je sprovesti sopstveni priključak ili neopaženo „otuđiti“ kilovate. Ipak, građani koji kradu struju treba da imaju u vidu da su kazne za takve potrošače visoke i da iznose od 200.000 dinara pa do nekoliko miliona.


TotalCar.rs » Radulović Automobili novi ovlašćeni diler FAS-a\nFiat, Foto, novo, Radulović automobili, Srbija\n0 komentara 8860 pregleda\nFiat Automobili Srbija nastavlja da širi prodajno-servisnu mrežu. Početkom oktobra u Beogradu svečano je otvoren nov prodajno-servisni centar kompanije Radulović Automobili za vozila iz programa Fiat i Fiat Professional.\nU objektu površine 1000m2 koji se nalazi u Višnjičkoj 53a, prodajno-izložbeni salon opremljen prema najvišim standardima prostire se na 400m2. Na preostalih 600m2 je najsavremeniji servis, linija tehničkog pregleda i prodavnica originalnih rezervnih delova.\nNa svečanom otvaranju goste su pozdravili – u ime domaćina gospodin Dragan Radulović i gospodin Džeri Klark (Gerry Clarke), komercijalni direktor kompanije Fiat Automobili Srbija.\n„Brend Fiat je lider na srpskom tržištu. Posebno smo ponosni na tržišno učešće u sektoru lakih komercijalnih vozila, gde držimo preko 36 odsto kompletne prodaje u 2011. godini. Takođe, sa 20 procenata tržišnog udela mi smo broj jedan i u prodaji putničkih automobila. S partnerima kao što je kompanija Radulović, želimo da dodatno osnažimo našu poziciju“, rekao je Džeri Klark, komercijalni direktor kompanije Fiat Automobili Srbija.\nKompanija Radulović posluje od 1985. godine i od tada konstantno širi svoju ponudu i unapređuje poslovanje. Četvrt veka iskustva stečenog kroz saradnju s poznatim svetskim proizvođačima automobila, garantuje da će kupci i vlasnici Fiatovih vozila dobiti kvalitetnu i profesionalnu uslugu u novootvorenom prodajno-servisnom centru u Beogradu.\nNove Kije Sportage i Optima u Srbiji\nIz 60tih: Pininfarina X koncept